cyanic-selkie/wikianc huggingface dataset:
ജെന്നി
ജെന്നി കിം അല്ലെങ്കിൽ ജെന്നി ഒരു ദക്ഷിണ കൊറിയൻ റാപ്പറും ഗായികയും ആണ്. ദക്ഷിണ കൊറിയയിൽ ജനിച്ചു വളർന്ന ജെന്നി, തിരിച്ചു വരുന്നതിനു ന്യൂസിലാന്റിൽ പഠിച്ചു.
അവലംബം
വർഗ്ഗം:ദക്ഷിണ കൊറിയൻ ഗായികമാർ വർഗ്ഗം:ബ്ലാക്ക്പിങ്ക് അംഗങ്ങൾ വർഗ്ഗം:ദക്ഷിണ കൊറിയൻ റാപ്പർമാർ
കുരീക്കാട്
ആരാധനാലയങ്ങൾ
കുരീക്കാട് ശ്രീകൃഷ്ണ ക്ഷേത്രം,കണ്ടംകാവ് ഭഗവതി ക്ഷേത്രം,മേക്കാവ് ശിവക്ഷേത്രം,പുലിയാമ്പുള്ളി നമ്പൂരിച്ചൻ ക്ഷേത്രം, കന്യാമറിയത്തിന്റെ പേരിലുള്ള കുരിശ് പള്ളി എന്നീ ആരാധനാലയങ്ങൾ ആണ് പണ്ടു മുതലേ ഉണ്ടായിരുന്നത്.ശ്രീ ബാലസുബ്രഹ്മണ്യ ക്ഷേത്രം,ശ്രീ അഗസ്ത്യ ക്ഷേത്രം, സെന്റ് ജൂഡ് ചർച്ച്, ഗാന്ധിനഗർ വിശുദ്ധ ഗീവർഗ്ഗീസ് സഹദായുടെ കുരിശ് പള്ളി, പരിശുദ്ധ കന്യാമറിയത്തിന്റെ കുരിശ് പള്ളി എന്നിവ പിന്നീട് ഉണ്ടായതാണ്.
റെയിൽവേ സ്റ്റേഷൻ
ചോറ്റാനിക്കര റോഡ് റെയിൽവേ സ്റ്റേഷൻ ഇവിടെ സ്ഥിതി ചെയ്യുന്നു. ആദ്യകാലത്ത് "കുരീക്കാട് റെയിൽവേ സ്റ്റേഷൻ" എന്നാണ് അറിയപ്പെട്ടിരുന്നത്.
അവലംബം
വർഗ്ഗം:കണയന്നൂർ താലൂക്കിലെ ഗ്രാമങ്ങൾ
മഞ്ചിത് ബാവ
പഞ്ചാബിലെ ധൂരിയിൽ ജനിച്ച ഇന്ത്യ ചിത്രകാരനാണ്‌ മഞ്ചിത് ബാവ .
ജീവചരിത്രം
കുട്ടിക്കാലം മുതല്ക്കെ ചിത്ര രചനയിൽ താല്പര്യം ഉണ്ടായിരുന്ന മഞ്ചിത്തിനെ സഹോദരന്മാർ പ്രോത്സാഹിപ്പിച്ചിരുന്നു. അദേഹം തന്റെ പഠനം 1958-1963 കാലഘട്ടത്തിൽ ന്യൂഡൽഹിയിലെ ആർട്ട്സ് കോളേജിൽ പൂർത്തിയാക്കി. അധ്യാപകരായ സോമനാഥ് ഹോറെ, രാകേഷ് മിശ്ര, ധനരാജ് ഭഗത്ത് ബി.സി.സന്യാൽ എന്നിവർ ഇദ്ദേഹത്തെ ചിത്രകല അഭ്യസിപ്പിച്ചു. രചനകൾ 1964-1971 കാലഘട്ടത്തിൽ ബ്രിട്ടനിൽ സില്ക്ക് സ്ക്രീൻ പൈറ്ററായി ജോലി നോക്കി. പിന്നീട് മഹാഭാരതത്തിലേയും രാമായണത്തിലേയും സൂഫി പുസ്തകങ്ങളിലെ കഥാപാത്ര രചനകളിൽ മുഴുകി.
വ്യക്തിജീവിതം
ഭാര്യ ശാരദാ ബാവ, മകൻ രവി ബാവ, മകൾ ഭാവനാ ബാവ. മൂന്ന് വർഷത്തെ കോമ അവസ്ഥക്ക് ശേഷം 2008 ഡിസംബർ 29 അന്തരിച്ചു.
അവലംബം
വർഗ്ഗം:ഇന്ത്യൻ ചിത്രകാരന്മാർ വർഗ്ഗം:കേന്ദ്ര ലളിതകലാ അക്കാദമി പുരസ്കാരം ലഭിച്ചവർ വർഗ്ഗം:1941-ൽ ജനിച്ചവർ വർഗ്ഗം:2008-ൽ മരിച്ചവർ വർഗ്ഗം:ഡിസംബർ 29-ന് മരിച്ചവർ
പങ്കാലൻ ബ്രാൻഡൻ
ഇന്തോനേഷ്യയിലെ വടക്കൻ സുമാത്ര പ്രവിശ്യയിലെ ലങ്കാട്ട് റീജൻസിയിലെ ഒരു തുറമുഖ പട്ടണമാണ് പങ്കാലൻ ബ്രാൻഡൻ (അല്ലെങ്കിൽ പാങ്കാലൻബ്രന്ദൻ) (പങ്കാലൻബെരണ്ടൻ), മേദാനിൽ നിന്ന് നാൽപ്പത് മൈൽ വടക്ക് പടിഞ്ഞാറ്, ആഷെയുടെ അതിർത്തിയോട് അടുത്ത് ഇത് സ്ഥിതിചെയ്യുന്നു. പ്രദേശത്തെ ജനസംഖ്യ ഏകദേശം 21,000 ആണെന്ന് കണക്കാക്കപ്പെടുന്നു.
എണ്ണ വിതരണത്താൽ സമ്പന്നമായ മറ്റ് പ്രദേശങ്ങളുടെ വികസനത്തിന് പിന്തുണ നൽകുന്ന ഇന്തോനേഷ്യയിലെ ആദ്യത്തെ പ്രദേശമായി പാങ്കാലൻ ബ്രാൻഡൻ ശ്രദ്ധിക്കപ്പെട്ടു. ലോക എണ്ണ ഭീമൻ റോയൽ ഡച്ച് ഷെല്ലിന്റെ (ഇംഗ്ലണ്ടിലെ ലണ്ടൻ ആസ്ഥാനമായി പ്രവർത്തിക്കുന്ന ഒരു ബ്രിട്ടീഷ് ബഹുരാഷ്ട്ര എണ്ണ-വാതക കമ്പനിയാണ് ഷെൽ പിഎൽസി. ലണ്ടൻ സ്റ്റോക്ക് എക്സ്ചേഞ്ചിൽ (എൽഎസ്ഇ) പ്രാഥമിക ലിസ്റ്റിംഗും യൂറോനെക്സ്റ്റ് ആംസ്റ്റർഡാം, ന്യൂയോർക്ക് സ്റ്റോക്ക് എക്സ്ചേഞ്ച് എന്നിവയിൽ ദ്വിതീയ ലിസ്റ്റിംഗും ഉള്ള ഒരു പബ്ലിക് ലിമിറ്റഡ് കമ്പനിയാണ് ഷെൽ. ഇത് എണ്ണ-വാതക "സൂപ്പർമേജറുകളിൽ" ഒന്നാണ്, വരുമാനവും ലാഭവും അനുസരിച്ച് ലോകത്തിലെ ഏറ്റവും വലിയ കമ്പനികളിലൊന്നാണ് ഇത്. 1988-2015 കാലഘട്ടത്തിൽ ഹരിതഗൃഹ വാതക ഉദ്‌വമനത്തിന്റെ ഒമ്പതാമത്തെ വലിയ കോർപ്പറേറ്റ് ഉത്പാദകരായിരുന്നു ഷെൽ.) ഉത്ഭവം ഈ കിണറ്റിൽ നിന്ന് കണ്ടെത്താനാകും. പ്രാദേശിക പാമോയിൽ വ്യവസായ മാലിന്യങ്ങൾ വൈദ്യുതി ഉൽപാദനത്തിന് ഉപയോഗിക്കാനും നിർദേശിച്ചിട്ടുണ്ട്. ഇന്തോനേഷ്യയിലെ ഏറ്റവും പഴക്കം ചെന്ന എണ്ണപ്പാടങ്ങളിൽ ഒന്നായതിനാലും ഡച്ച് ഈസ്റ്റ് ഇൻഡീസിന്റെ കാലം മുതൽ പര്യവേക്ഷണം നടത്തിയതിനാലും പങ്കാലൻ ബ്രാൻഡൻ പ്രസിദ്ധമാണ്.
അവലംബം
വർഗ്ഗം:ഇന്തോനേഷ്യയുടെ ഭൂമിശാസ്ത്രം
ഝാർഖണ്ഡ്‌ മുഖ്യമന്ത്രിമാരുടെ പട്ടിക
ഇന്ത്യയിലെ ഝാർഖണ്ഡ്‌ സംസ്ഥാനത്തെ ഭരണത്തലവൻ ആണ് ഝാർഖണ്ഡ്‌ മുഖ്യമന്ത്രി. ഇന്ത്യൻ ഭരണഘടനയനുസരിച്ച് സംസ്ഥാനത്തലത്തിൽ ഡി ജൂറി തലവൻ ഗവർണ്ണർ ആണെങ്കിൽ ഡി ഫാക്ടോ ഭരണകർത്താവ് മുഖ്യമന്ത്രിയാണ്. നിയമസഭാ തെരഞ്ഞെടുപ്പിൽ ഏറ്റവും കൂടുതൽ സീറ്റ് കിട്ടുന്ന കക്ഷിയുടെ/മുന്നണിയുടെ നിയമസഭാകക്ഷിനേതാവിനെയാണ് മന്ത്രിസഭയുണ്ടാക്കാൻ സംസ്ഥാന ഗവർണർ ക്ഷണിക്കുന്നത്. മുഖ്യമന്ത്രിയെ നിയമിക്കുന്നത് ഗവർണ്ണറാണ്. മുഖ്യമന്ത്രി തലവനായ മന്ത്രിസഭയിലെ അംഗങ്ങൾക്കെല്ലാം ഭരണം സുഗമമാക്കുന്നതിൽ കൂട്ടുത്തരവാദിത്വമാണുള്ളത്. ഭൂരിപക്ഷ പിന്തുണയോടെ അധികാരത്തിലേറി കഴിഞ്ഞാൽ മുഖ്യമന്ത്രിയുടെ ഭരണകാലാവധി സാധാരണ 5 വർഷമാണ്; ഒരാൾക്ക് എത്ര തവണ മുഖ്യമന്ത്രിയാകണമെന്നതിനു പരിധിയൊന്നുമില്ല.
2000 നവംബർ 15 നു സംസ്ഥാനം രൂപീകരിച്ചതുമുതൽ ആറു പേർ ഇതുവരെ മുഖ്യമന്ത്രി സ്ഥാനം വഹിച്ചിട്ടുണ്ട്. ആദ്യ മുഖ്യമന്ത്രി ബാബുലാൽ മറാൻഡി ആയിരുന്നു. ഏറ്റവും കൂടുതൽ കാലം സ്ഥാനം വഹിച്ച അർജുൻ മുണ്ഡ പക്ഷെ ഇതുവരെ ഒരു മുഴുവൻ ഭരണകാലവും ഈ സ്ഥാനത്തിരുന്നിട്ടില്ല. ഷിബു സോറനും മകൻ ഹേമന്ത് സോറനും മുഖ്യമന്ത്രിമാരായിട്ടുണ്ട്. സ്വതന്ത്ര സ്ഥാനാർഥി ആയിരുന്ന മധു കോഡയും ഝാർഖണ്ഡ്‌ മുഖ്യമന്ത്രി ആയിട്ടുണ്ട്. മൂന്നു സമയങ്ങളിലായി ഝാർഖണ്ഡ്‌ രാഷ്ട്രപതി ഭരണവും ഉണ്ടായി. ഇപ്പോൾ ഹേമന്ത് സോറനാണ് ഝാർഖണ്ഡ്‌ മുഖ്യമന്ത്രി.
എ.എസ്. ബ്യാറ്റ്
ഡെയിം അൻറോണിയോ സൂസൻ ഡഫി DBE (മുമ്പ്, ഡാബ്ബിൾ; ജനനം: 24 ആഗസ്റ്റ് 1936), പൊതുവേ എ.എസ്. ബ്യാറ്റ് (/ˈbaɪ.ət/ BY-ət)   എന്ന പേരിലറിയപ്പെടുന്ന ഒരു ഇംഗ്ലീഷ് നോവലിസ്റ്റും കവയിത്രിയും ഒരു ബക്കർ പുരസ്കാര ജേതാവുമാണ്. 2008 ൽ “The Times” വർത്തമാനപ്പത്രം 1945 മുതലുള്ള 50 പ്രശസ്ത എഴുത്തുകാരിലൊരാളായി അവരുടെ പട്ടികയിലുൾപ്പെടുത്തിയിരിക്കുന്നു.
ജീവിതരേഖ
അൻറോണിയ സൂസൻ ഡ്രാബ്ബിൾ എന്ന പേരിൽ, ജോൺ ഡ്രാബ്ബിളിൻറെയും കാതലീൻ ബ്ലോറിൻറെയും മൂത്ത മകളായി ഷെഫീൽഡിൽ ജനിച്ചു. അവരുടെ സഹോദരിമാരിലൊരാൾ നോവലിസ്റ്റായ മാർഗരറ്റ് ഡ്രാബ്ബിളും മറ്റൊരാൾ ചിത്രകലാ ചരിത്രകാരിയായ ഹെലൻ ലാങ്ടനുമാണ്. സഹോദനർ റിച്ചാർഡ് ഡ്രാബ്ബിൾ ഒരു അഭിഭാഷകനാണ്. രണ്ടാം ലോകമഹായുദ്ധകാലത്ത് ഷെഫീൽഡിലെ ബോംബിംഗിൻറെ ഫലമായി അവരുടെ കുടുംബം യോർക്കിലേയക്കു മാറിത്താമസിച്ചു. മാതാവിൻറെ കർക്കശ സ്വഭാവംകാരണമായി ഒരു അസന്തുഷ്ടമായി ചെറുപ്പകാലമായിരുന്നു അവർക്കുണ്ടായിരുന്നത്. രണ്ട് യോർക്കിലെ സ്വതന്ത്ര ബോർഡിങ് സ്കൂളുകളായ ഷെഫീൽ‌ഡ് ഹൈസ്കൂൾ, ക്വാക്കർ മൌണ്ട് സ്കൂൾ എന്നിവിടങ്ങളിലായിരുന്നു വിദ്യാഭ്യാസം. അവർ ബോർഡിങ് സ്കൂൾ ജീവിതം ഇഷ്ടപ്പെട്ടിരുന്നില്ല. കൂടുതൽ സമയവും തനിച്ചിരിക്കാൻ ഇഷ്ടപ്പെട്ടതിനാൽ സുഹൃത്തുക്കൾ വിരളമായിരുന്നു. കേംബ്രിഡ്ജിലെ ന്യൂൺഹാം കോളജ്, യു.എസിലെ ബ്രൈൻ മാവ്‍ർ കോളജ്, ഒക്സ്ഫോർഡിലെ സോമെർവില്ലെ കോളജ് എന്നിവിടങ്ങളിൽ ഉപരിപഠനം നടത്തിയിരുന്നു. 1959 ൽ ഇയാൻ ചാൾസ് റെയ്നർ ബ്യാറ്റിനെ വിവാഹം കഴിച്ചു. അവർക്ക് ഒരു മകനും മകളുമാണുണ്ടായിരുന്നത്. മകനു 11 വയസുള്ളപ്പോൾ ഒരു കാർ അപകടത്തിൽ മരണമടഞ്ഞിരുന്നു. 1969 ൽ ഈ വിവാഹബന്ധം ഒഴിയുകയും പീറ്റർ ജോൺ ഡഫി എന്നയാളെ വിവാഹം കഴിക്കുകയും ചെയ്തു. വിവാഹത്തിൽ രണ്ടു പെൺകുട്ടികൾകൂടിയുണ്ട്. ബ്യാറ്റിൻറെ സഹോദരി മാർഗരറ്റ് ഡ്രാബ്ബിളുമായുള്ള ബന്ധത്തിൽ അസ്വാരസ്യങ്ങൾ ഉടലെടുത്തിരുന്നു. രണ്ടുപേരുടെയും രചനകളിൽ ആത്മകഥാപരമായ ഘടകങ്ങളുടെ സാന്നിദ്ധ്യമുള്ളതാണ് ഈ അസ്വാരസ്യങ്ങളുടെ പ്രധാനകാരണം. അവർ തമ്മിൽ അടുത്ത ബന്ധത്തിലുമല്ല, രണ്ടുപേരും അന്യോന്യം സാഹിത്യകൃതികൾ വായിക്കാറുമില്ല.
ബ്യാറ്റിൻറെ ആദ്യനോവൽ, കർക്കശക്കാരനായി പിതാവിന്റെ തണലിൽ വളരുന്ന ഒരു പെൺകുട്ടിയുടെ കഥയായ “The Shadow of the Sun”, 1964 ൽ പ്രസിദ്ധീകരിക്കപ്പെട്ടു. അവരുടെ 1967ലെ നോവൽ “The Game” രണ്ടു സഹോദരിമാർ തമ്മിലുള്ള മത്സരത്തിൻറെ കഥയാണ്. “The Virgin in the Garden” (1978), “Still Life” (1985), “Babel Tower” (1996), “A Whistling Woman” (2002), “Still Life winning” എന്നിവയാണ് മറ്റു പ്രധാന പുസ്തകങ്ങൾ.
അവലംബം
വർഗ്ഗം:ഇംഗ്ലീഷ് നോവലെഴുത്തുകാർ വർഗ്ഗം:ഇംഗ്ലീഷ് കവികൾ വർഗ്ഗം:1936-ൽ ജനിച്ചവർ വർഗ്ഗം:ഓഗസ്റ്റ് 24-ന് ജനിച്ചവർ വർഗ്ഗം:ഇംഗ്ലീഷ് എഴുത്തുകാരികൾ
ഹംസനാമ
ഇസ്ലാമികപ്രവാചകൻ മുഹമ്മദിന്റെ പിതൃസഹോദരനായ അമീർ ഹംസയുടെ യാത്രകളെക്കുറിച്ചുള്ള കഥകളാണ് ദാസ്താൻ ഇ അമീർ ഹംസ അഥവാ ഹംസനാമ. നൂറ്റാണ്ടുകൾകൊണ്ടുള്ള കൂട്ടിച്ചേർക്കലുകൾ മൂലം ഇതിൽ യാഥാർത്ഥ്യത്തിന്റെ അംശം വളരെക്കുറവാണ്. ഇരുപതിനായിരത്തോളം വ്യത്യസ്തകഥകൾ ഇതിലടങ്ങിയിരുന്നു. മന്ത്രവാദികൾ, പറക്കും പരവതാനി, ഭീകരരൂപികൾ തുടങ്ങിയവയൊക്കെയടങ്ങുന്ന കഥകളാണ് ഇതിലുള്ളത്. 46 വാല്യങ്ങളിലാണ് ഇത് അച്ചടിക്കപ്പെട്ടിട്ടുള്ളത്.
മുഗൾ കാലഘട്ടത്തിൽ ദില്ലിയിലെ ജുമാ മസ്ജിദിൽ രാത്രികാലങ്ങളിൽ അരങ്ങേറിയിരുന്ന കഥപറച്ചിലിലെ ഏറ്റവും പ്രധാനപ്പെട്ട കഥയായിരുന്നു ഇത്. ആഴ്ചകളോളമെടുത്ത് രാത്രിമുഴുവൻ കഥ പറഞ്ഞാണ് ഇത് അവതരിപ്പിക്കാറുള്ളത്.
സിൻകോപി ഇൻക്.
ഒരു ബ്രിട്ടീഷ് ചലച്ചിത്ര നിർമ്മാണ കമ്പനിയാണ് സിൻകോപി ഇൻക്. ഇംഗ്ലണ്ടിലെ ലണ്ടൻ അടിസ്ഥാനമാക്കി പ്രവർത്തിക്കുന്ന ഈ കമ്പനി സ്ഥാപിച്ചത് പ്രശസ്ത ഇംഗ്ലിഷ് ചലച്ചിത്രകാരനായ ക്രിസ്റ്റഫർ നോളനും നിർമ്മാതാവ് കൂടിയായ നോളന്റെ ഭാര്യ എമ്മ തോമസും ചേർന്നാണ്. അബോധാവസ്ഥയിലാകുന്നതിനെ സൂചിപ്പിക്കുന്ന വൈദ്യശാസ്ത്ര പദമായ സിൻകോപ് എന്നതിൽ നിന്നാണ് സിൻകോപി എന്ന വാക്ക് രൂപപ്പെട്ടത്.
അവലംബം
വർഗ്ഗം:ചലച്ചിത്ര നിർമ്മാതാക്കൾ
അലക്സാണ്ടർ ചെക്കോവ്
അലക്സാണ്ടർ ചെക്കോവ് എന്ന അലക്സാണ്ടർ പാവ്ലോവിച്ച് ചെക്കോവ്  (Russian: Алекса́ндр Па́влович Че́хов; August 22, 1855 – May 29, 1913) റഷ്യയിലെ നോവലിസ്റ്റും ചെറുകഥാകൃത്തും പ്രബന്ധരചയിതാവും ആയിരുന്നു. വിശ്രുത സാഹിത്യകാരനായ ആന്റൺ ചെക്കോവിന്റെ മൂത്ത സഹോദരനും ആയിരുന്നു.
ജീവചരിത്രം
അലക്സാണ്ടർ ഒരു വ്യാപാരിയുടെ മകനായി ജനിച്ചു. അദ്ദേഹം തഗാൻറോഗ് ജിംനേഷ്യത്തിൽ ആണു പഠിച്ചത്. 1875ൽ വെള്ളി മെഡൽ നേടിയാണു വിജയിച്ചത്. പിന്നീട്, മോസ്കോ സ്ടെറ്റ് യൂണിവേഴ്സിറ്റിയിൽ ചേർന്ന് ഭൗതികശാസ്ത്രവും ഗണിതവും പഠിച്ചു. അദ്ദേഹത്തിനു ആറു ഭാഷകൾ അറിയാമായിരുന്നു.
പഠിച്ചുകൊണ്ടിരിക്കുമ്പോൾ അദ്ദേഹത്തിന്റെ കൃതികൾ ഹാസസാഹിത്യമാസികകളിൽ പ്രസിദ്ധീകരിക്കപ്പെട്ടു.
സ്കുൾ വിട്ട ശേഷം അദ്ദേഹം കസ്റ്റംസ് വകുപ്പിൽ ചേർന്നു. കസ്റ്റംസിൽ നിന്നും അദ്ദേഹത്തെ പിന്നീട് പിരിച്ചുവിട്ടു. അദ്ദേഹം വിവിധ തൂലികാനാമത്തിൽ എഴുതി.
1913ൽ തൊണ്ടയിലെ കാൻസർ മൂലം അദ്ദേഹം മരിച്ചു. സെന്റ് പീറ്റേഴ്സ്ബർഗിലെ വൊൽക്കോവോ സെമിത്തേരിയിലെ സാഹിത്യകാരർക്കുള്ള ഭാഗത്താണ് അടക്കിയത്.
അവലംബം
വർഗ്ഗം:റഷ്യൻ നോവലെഴുത്തുകാർ വർഗ്ഗം:റഷ്യൻ കഥാകൃത്തുക്കൾ വർഗ്ഗം:1855-ൽ ജനിച്ചവർ വർഗ്ഗം:ഓഗസ്റ്റ് 22-ന് ജനിച്ചവർ വർഗ്ഗം:1913-ൽ മരിച്ചവർ വർഗ്ഗം:മേയ് 29-ന് മരിച്ചവർ
മാലിമേൽ ഭഗവതിക്ഷേത്രം
ആലപ്പുഴജില്ലയിൽ മാവേലിക്കര താലൂക്കിൽ കറ്റാനത്തിനടുത്ത് കുറത്തികാട്- വരേണിക്കൽ റോഡരുകിലാണ് പ്രസിദ്ധമായ മാലിമേൽ ഭഗവതിക്ഷേത്രം സ്ഥിതിചെയ്യുന്നത്.
ശക്തിസ്വരൂപിണിയും ഇഷ്ടവരദായിനിയുമാണ് മാലിമേൽ ഭഗവതി. മാലിമേൽ ദേവി എന്ന ഇവിടുത്തെ ഭദ്രകാളി പശുക്കിടാവിന്റെ രൂപത്തിൽ ഇവിടെ എത്തി ഈ ഗ്രാമത്തിനും ഭക്തർക്കും അനുഗ്രഹം ചൊരിഞ്ഞു  കുടികൊള്ളുന്നു എന്ന് വിശ്വസിക്കുന്നു. അഭീഷ്ട വരദായിനിയും ഐശ്വര്യപ്രദായിനിയുമായ തന്നെ ആരാധിക്കുന്നവർക്കു സൗഭാഗ്യം സമ്മാനിച്ചുകൊണ്ട് ദേവി ഇവിടെ കുടികൊള്ളുന്നു. ഇവിടുത്ത അമ്മൂമ്മ കാവിൽ ദർശനം നടത്തുന്നത് സുഖപ്രസവത്തിനും കുഞ്ഞിന്റെ ആയുരാരോഗ്യത്തിനും വിശേഷമായി കരുതുന്നു.
ഐതിഹ്യം
ഏകദേശം ആറ് നൂറ്റാണ്ടുകളുടെ പഴക്കമുള്ള ക്ഷേത്രമാണിത്.ഒരു പശുക്കിടാവിന്റെ രൂപത്തിൽ യോഗീശ്വരനോടൊപ്പം ദേവി ഇവിടെ എത്തി എന്നാണ് ഐതിഹ്യം. ഭദ്രകാളിയാണ് ഇവിടുത്തെ പ്രധാന പ്രതിഷ്ഠ.പുല്ലേലിൽ നാടാലയിൽ കുടുംബത്തിലെ ഒരു കാരണവർ സ്ഥിരമായി ശബരിമല ദർശനം നടത്തുക പതിവായിരുന്നു. ശബരിമലക്ക് പോകുന്ന വഴിക്ക് കോഴഞ്ചേരിക്കടുത്തുള്ള അയിരൂർ പുതിയകാവ് ക്ഷേത്രത്തിൽ ഭജനമിരിക്കുക പതിവായിരുന്നു. അദ്ദേഹത്തിന്റെ ഭക്തിയിൽ സംപ്രീതയായ ദേവി അദ്ദേഹത്തോടൊപ്പ്ം ഒരു പശുക്കുട്ടിയായി കൂടെപോന്നു എന്നാണ് ഐതിഹ്യം. കാരണവർ വേണ്ട താന്ത്രികരീതിയിൽ ദേവിയെ ഇവിടെ കുടിയിരുത്തി.
ക്ഷേത്രം
മാവേലിക്കര-കറ്റാനം റൂട്ടിൽ കുറത്തികാട് ഹൈസ്കൂൾ ജങ്ഷനിൽ നിന്നും വരേണിക്കൽ പോകുന്ന വഴിയിൽ 500 മീറ്റർ കിഴക്കോട്ട് മാറിയാണ് ക്ഷേത്രം സ്ഥിതിചെയ്യുന്നത്. കിഴക്കോട്ട് അഭിമുഖമായ ശ്രീകോവിൽ. വടക്ക് പടിഞ്ഞാറു വശത്ത് ആണ് അമ്മൂമ്മക്കാവ്. അവിടെ അമ്മൂമ്മയോടൊപ്പം രണ്ട് കുടിയിരുപ്പുകൾ കൂടി ഉണ്ട്. കിഴ്ക്ക് ഒരു മൈതാനത്തേക്ക് ക്ഷേത്രം തുറക്കുന്നു. മൈതാനത്തിനു വശത്ത് വിശ്രമകേന്ദ്രം. ഗണപതിയ്ക്കും മഹാദേവനും നാഗങ്ങൾക്കും യക്ഷിയമ്മയ്ക്കുമൊപ്പം കാരണവരെയും ഇവിടെ യോഗീശ്വര ഭാവത്തിൽ ഉപദേവതകളായി ഉണ്ട്. മീനത്തിലെ രേവതി നാളിലാണ് ഇവിടെ ഉത്സവം നടക്കുന്നത്.
അമ്മൂമ്മക്കാവ്
ഉപദേവതാ സങ്കൽപ്പത്തിൽ മാലിമേൽ ക്ഷേത്രത്തിൽ കുടികൊള്ളുന്ന ചൈതന്യമാണ് അമ്മൂമ്മക്കാവ്. സ്ത്രീകൾ സുഖപ്രസവത്തിനും കുഞ്ഞുങ്ങളൂടെ ബാലാരിഷ്ടതകൾ മാറാനും ഇവിടെ എത്തുന്നു. കല്ലെടുത്തുവക്കൽ എന്ന ചടങ്ങാണ് വഴിപാടുകളിൽ പ്രധാനം. ഒരു കല്ല് ക്ഷേത്രമതിലകത്തുനിന്നും ഭക്ത്യാദരവുകളോടെ സ്വീകരിക്കൽ ആണ് ചെയ്യുന്നത്.ഗർഭിണിയായി ഏഴുമാസത്തിനുമുമ്പ് വഴിപാടുകളോടെ ഈ ചടങ്ങു നടത്തണം. സുഖപ്രസവത്തിനും ശേഷം കുഞ്ഞിനും ദേവി രക്ഷാകവചമായി ഉണ്ടാകും എന്ന് വിശ്വസിക്കുന്നു. ചോറൂൺ ഇവിടെ നടത്തണം. അതോടൊപ്പം ഈ കല്ല സ്വർണ്ണ മോതിരത്തോടൊപ്പം തിരികെ ഏൽപ്പിക്കണം. ഭരണി നാളിൽ ദേവിയുടെ എഴുന്നെള്ളത്തും ആയില്യത്തിനു സർപ്പപൂജയും ചിങ്ങത്തിൽ ക്ഷേത്രത്തിലെ വല്യച്ഛന്മാർക്കുള്ള ഉത്രാടപൂജയും പ്രധാനമാണ്.
ഭരണ സമിതി
പുല്ലേലിൽ നാടാലയിൽ കുടുംബയോഗത്തിന്റെ ഉടമസ്ഥതയിൽ ആണ് മാലിമേൽ ക്ഷേത്രം. ആർ.കൃഷ്ണൻ ഉണ്ണിത്താൻ പ്രസിഡന്റും, സി.ആർ.രാജേന്ദ്രൻ സെക്രെട്ടറിയും ആയ ഭരണസമിതിയാണ് ഇപ്പോൾ ക്ഷേത്ര ഭരണം നിർവഹിക്കുന്നത്.
എത്തിചേരാൻ
മാവേലിക്കര നിന്നും കല്ലുമല -കറ്റാനം വഴിയുള്ള പാതയിൽ കുറത്തികാട് ഹൈസ്കൂൾ കവലയിൽ നിന്നും വരേണിക്കൽ പോകുന്ന വഴിയിലൂടെ അര കിലോമീറ്റർ പോയാൽ ക്ഷേത്രം ആയി. മാവേലിക്കര ആണ് അടുത്ത റയിൽവേ സ്റ്റേഷൻ. മാവേലിക്കര ടൗണിൽ നിന്നും ഏകദേശം 6 കിലോമീറ്റർ ദൂരം ഉണ്ട് ഇവിടേയ്ക്ക്.
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ വർഗ്ഗം:ദേവീക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
ലിഡിയ ചാർസ്കയ
ലിഡിയ ചാർസ്കയ എന്ന ലിഡിയ അലെക്സിയെവ്ന ചാർസ്കയ (Russian: Ли́дия Алексе́евна Чар́ская), January 31, 1875 – March 18, 1938 റഷ്യക്കാരിയായ എഴുത്തുകാരിയും നടിയും ആയിരുന്നു. ചാർസ്കയ എന്നത് അവരുടെ വിളിപ്പേരാകുന്നു. പേരിന്റെ യഥാർഥ അവസാന ഭാഗം ചുറിലോവ എന്നായിരുന്നു.
ജീവചരിത്രം
1898 മുതൽ 1924 വരെ അലെക്സാണ്ട്രിൻസ്കി തിയേറ്ററിലാണ് അവർ നാടകനടിയായി ജോലിചെയ്തത്. 1901 മുതൽ 1916 വരെ അവർ എൺപതു പുസ്തകങ്ങൾ പ്രസിദ്ധീകരിച്ചു. അവയിൽ പലതും ബെസ്റ്റ് സെല്ലറുകൾ 9 നന്നായി വിറ്റുപോകുന്നവ) ആയിരുന്നു. അവരുടെ ഏറ്റവും നല്ല രചന Princess Dzhavakha (1903)ആയിരുന്നു. ബോറിസ് പാസ്റ്റർനാക്ക് ഡോക്ടർ ഷിവാഗോ രചിക്കുമ്പോൾ താൻ ചാർസ്കയയെപ്പോലെയാണെഴുതുന്നത് എന്നു പറഞ്ഞിരുന്നു. അവരുടെ നോവലുകൾ നാലു വിഭാഗങ്ങളിൽ പെടുന്നു. ഉന്നതകുലജാതരായ പെൺകുട്ടികളുടെ ബോർഡിങ്ങ് സ്കുളുകളിൽ നടക്കുന്ന കഥകൾ; സ്ത്രീകളെ സംബന്ധിച്ച ചരിത്രനോവലുകൾ; നായികയെ ബോർഡിങ്ങ് സ്കുൂളിൽനിന്നും ഒരു ജോലിവരെ പിന്തുടരുന്ന ആത്മകഥാസ്പർശമുള്ള നോവലുകൾ; അപസർപ്പക, കുറ്റാന്വേഷണ നോവലുകൾ. പ്രധാന പ്രമേയം മിക്കതിലും പെൺകുട്ടികൾ തമ്മിലുള്ള സൗഹൃദമാണ്.
അവലംബം
വർഗ്ഗം:റഷ്യൻ എഴുത്തുകാർ വർഗ്ഗം:ജനുവരി 31-ന് ജനിച്ചവർ വർഗ്ഗം:1875-ൽ ജനിച്ചവർ വർഗ്ഗം:മാർച്ച് 18-ന് മരിച്ചവർ വർഗ്ഗം:1938-ൽ മരിച്ചവർ വർഗ്ഗം:ഒപ്പുകൾ ഉൾപ്പെടുത്തിയിട്ടുള്ള ജീവചരിത്രങ്ങൾ
കതിരൂർ മനോജ്‌ വധം
ആർ.എസ്.എസ് കണ്ണൂർ ജില്ലാ ശാരീരിക് ശിക്ഷൺ പ്രമുഖ് ആയിരുന്ന കതിരൂർ മനോജിനെ ബോംബെറിഞ്ഞശേഷം വെട്ടിക്കൊലപ്പെടുത്തിയ സംഭവം ആണ് കതിരൂർ മനോജ്‌ വധം. 2014 സപ്തംബർ ഒന്നിനാണ് മനോജ് കൊല്ലപ്പെടുന്നത്. 40 വയസ്സായിരുന്നു മനോജിന്. ബോംബെറിഞ്ഞ് ഭീകരാന്തരീക്ഷം സൃഷ്ടിച്ച് മനോജിനെ വാഹനത്തിൽ നിന്നും വലിച്ചിറക്കി വടിവാളിനു വെട്ടിക്കൊലപ്പെടുത്തുകയായിരുന്നു പ്രതികൾ ചെയ്തത്. ഈ സംഭവത്തിൽ കണ്ണൂർ ജില്ലാ സെക്രട്ടറിയായ പി. ജയരാജനെ കേസിൽ 25-ആം പ്രതിയാക്കി ചേർത്തു. കൊലപാതകം, വധശ്രമം, ഗൂഢാലോചന എന്നിവയ്ക്കുപുറമെ യു.എ.പി.എ. അനുസരിച്ചുള്ള ദേശവിരുദ്ധക്കുറ്റം എന്നിവയാണ് പ്രതികൾക്കെതിരെ ചുമത്തിയിരിക്കുന്നത്.
സെപ്റ്റംബർ 2-ന് അന്വേഷണം എഡിജിപി പി.എ. അനന്തകൃഷ്ണന്റെ നേതൃത്വത്തിൽ പ്രത്യേക അന്വേഷണ സംഘത്തെ ഏൽപ്പിച്ചു. പ്രതികളായ കതിരൂർ സ്വദേശിയായ വിക്രമൻ, വിഡിയോ ഗ്രാഫറായ എ. ജിതിൻ എന്നിവരെ അന്വേഷണ സംഘം തിരിച്ചറിഞ്ഞു. സെപ്റ്റംബർ 11-ന് കേസിലെ ഒന്നാം പ്രതിയായ വിക്രമൻ കണ്ണൂർ ഒന്നാം ക്ലാസ് മജിസ്ട്രേറ്റ് കോടതിയിൽ കീഴടങ്ങി. കുറ്റകൃത്യത്തിൽ നിയമവിരുദ്ധ പ്രവർത്തന നിരോധന നിയമം (യു.എ.പി.എ.) ചുമത്തി. ഒന്നാം പ്രതി വിക്രമനെ രക്ഷപെടാൻ സഹായിച്ചു എന്ന കുറ്റത്തിനു കതിരൂർ സ്വദേശിയും സി.പി.എം. പാട്യം സോഷ്യൽ സർവ്വീസ് സൊസൈറ്റിയുടെ സെക്രട്ടറിയുമായ സി. പ്രകാശനെ സെപ്റ്റംബർ 15-ന് അറസ്റ്റ് ചെയ്തു.
നിലവിൽ ക്രൈംബ്രാഞ്ച് അന്വേഷണം നടത്തിക്കൊണ്ടിരുന്ന കേസ് സിബിഐയ്ക്കു വിട്ടുകൊണ്ടുള്ള വിജ്ഞാപനം സംസ്ഥാനസർക്കാർ പുറത്തിറക്കിയതിനെത്തുടർന്ന് കേസ് സി.ബി.ഐ. ഏറ്റെടുത്തു. ഡിജിപിയുടെ നിർദ്ദേശപ്രകാരമാണ് സർക്കാർ വിജ്ഞാപനം പുറത്തിറക്കിയത്. 2014 സെപ്റ്റംബർ 28-നാണ് കേസ് ഏറ്റെടുക്കാൻ തയ്യാറാണെന്ന് കേന്ദ്ര പഴ്സണൽ മന്ത്രാലയത്തെ സി.ബി.ഐ അറിയിച്ചത്. തുടർന്ന് ഒക്ടോബർ 28-നാണ് കേസ് അന്വേഷണം സി.ബി.ഐ. ഏറ്റെടുത്തുകൊണ്ടുള്ള അറിയിപ്പു വന്നത്. മുൻ തീരുമാനപ്രകാരം തന്നെ യുഎപിഎ ഉൾപ്പെടെയുള്ള കുറ്റങ്ങൾ ചുമത്തി കേസ് തിരുവനന്തപുരം സിബിഐ പ്രത്യേക കോടതിയിൽ എഫ്.ഐ.ആർ. സമർപ്പിച്ചു. കേസ് രജിസ്റ്റർ ചെയ്ത് ക്രൈംബ്രാഞ്ചിൽ നിന്നും ഫയൽ ഏറ്റുവാങ്ങിയതായി അറിയിച്ചുകൊണ്ട് 2014 നവംബർ 7-ന് സിബിഐ പ്രിൻസിപ്പൽ സെഷൻസ് കോടതിയിൽ റിപ്പോർട്ട് ചെയ്തു. 2014 ഡിസംബർ 18-ന് എറണാകുളം ചീഫ് ജുഡീഷ്യൽ മജിസ്ട്രേറ്റ് കോടതിയിലുള്ള കേസ് ഫയലുകൾ തലശ്ശേരി സെഷൻസ് കോടതിക്ക് കൈമാറാൻ ഹൈക്കോടതി ഉത്തരവിട്ടു.
ജൂൺ 18-ആം തിയതി മൂന്നാം പ്രതി സി. പ്രകാശൻ, പതിനൊന്നാം പ്രതി ചപ്പാരപ്പടവ് സ്വദേശി കൃഷ്ണൻ, പന്ത്രണ്ടാം പ്രതി എ. രാമചന്ദ്രൻ എന്നിവർക്ക് ഹൈക്കോടതി ജാമ്യം നൽകി. കേസ് എറണാകുളം സിബിഐ കോടതിയിൽ നിന്നും തലശ്ശേരി പ്രിൻസിപ്പൽ സെഷൻസ് കോടതിയിലേക്ക് മാറ്റാനുള്ള ഹൈക്കോടതി ഉത്തരവിനെതിരെ 2015 ജൂലൈ 9-ന് സിബിഐ സുപ്രീം കോടതിയിൽ ഹർജി നൽകി. ജൂല പത്താം തിയതി പി. ജയരാജൻ ആദ്യമായി തലശ്ശേരി പ്രിൻസിപ്പൽ സെഷൻസ് കോടതിയിൽ മുൻ‌കൂർ ജാമ്യത്തിനായുള്ള ഹർജി ഫയൽ ചെയ്തു. എന്നാൽ ജൂലൈ 24-ന് ഈ ഹർജി തലശേരി കോടതി തള്ളി. 28-ആം തിയതി മറ്റൊരു പ്രതിയായ സിപിഎം പയ്യന്നൂർ ഏരിയാ സെക്രട്ടറി ടി.ഐ. മധുസൂദനൻ കോടതിയിൽ നേരിട്ട് കീഴടങ്ങി
ജൂലൈ 13-ആം തിയതി ചികിത്സാവശ്യത്തിനായി കണ്ണൂർ ജില്ലാ സെക്രട്ടറി സ്ഥാനത്തു നിന്നും അവധിയെടുത്ത ജയരാജൻ അതേ മാസം 29-ആം തിയതി തിരികെ പ്രവേശിച്ചു. 2016 ജനുവരി 10-ന് ചോദ്യം ചെയ്യലിനു ഹാജരാകാൻ ആവശ്യപ്പെട്ട് സിബിഐ വീണ്ടും ജയരാജനു നോട്ടീസ് നൽകി. എന്നാൽ പിറ്റേ ദിവസം തന്നെ ജയരാജൻ മുൻകൂർ ജാമ്യത്തിനായി ഹർജി ഫയൽ ചെയ്തു. എന്നാൽ, ജനുവരി 19-ന് ഹർജി സ്വീകരിച്ച പ്രിൻസിപ്പൽ സെഷൻസ് ജഡ്ജി വി.ജി. അനിൽകുമാർ അപേക്ഷ തള്ളിയതിനെത്തുടർന്ന് ജയരാജനെ വീണ്ടും ആശുപത്രിയിൽ പ്രവേശിപ്പിച്ചു. മനോജ് വധക്കേസിലെ പ്രധാന സൂത്രധാരൻ ജയരാജനാണെന്ന് വ്യക്തമാക്കിയും 25-ആം പ്രതിയാക്കിയും ജനുവരി 21-ന് സിബിഐ തലശേരി കോടതിയിൽ റിപ്പോർട്ട് സമർപ്പിച്ചു. എന്നാൽ ഈ ഹർജിയും കോടതി ജനുവരി 30-ന് കോടതി തള്ളി.
2016 ഫെബ്രുവരി 10-ന് കേസ് ഡയറി ഹാജരാക്കാൻ ഹൈക്കോടതി നിർദ്ദേശം നൽകി. വീണ്ടും ഫെബ്രുവരി ഒന്നിനു ജയരാജൻ ഹൈക്കോടതിയിൽ മുൻകൂർ ജാമ്യഹർജി നൽകി. ഈ ഹർജി അതേ മാസം 10-ആം തിയതി ഹൈക്കോടതി തള്ളി. അതേ തുടർന്ന് പരിയാരം മെഡിക്കൽ കോളേജിൽ ചികിത്സയിലായിരുന്ന ജയരാജൻ പിറ്റേ ദിവസം തലശേരി സെഷൻ കോടതിയിൽ കീഴടങ്ങി. തുടർന്ന് ഇദ്ദേഹത്തെ മാർച്ച് 11 വരെ റിമാൻഡ് ചെയ്തു എന്നാൽ കണ്ണൂർ സെൻട്രൽ ജയിൽ എത്തിച്ച ജയരാജനെ ആരോഗ്യനില മോശമായി എന്ന കാരണത്താൽ വിദഗ്ദ്ധ ചികിത്സയ്ക്കായി പെരിയാരം മെഡിക്കൽ കോളേജിൽ പ്രവേശിപ്പിച്ചു. പിന്നീട് കോഴിക്കോട് മെഡിക്കൽ കോളേജിൽ പ്രവേശിപ്പിക്കാൻ ജയിൽ അധികൃതർ തീരുമാനിച്ചിരുന്നെങ്കിലും അവസാനം നിമിഷം ആഭ്യന്തരവകുപ്പ് ഇടപെട്ട് ഈ നീക്കം മരവിപ്പിച്ചു. എന്നാൽ, പരിയാരം മെഡിക്കൽ കോളജിനു സർക്കാർ നൽകാനുള്ള പണം നൽകാതിരുന്നതിനാലാണ് ജയരാജനെ ഡിസ്ചാർജ് ചെയ്യാത്തതെന്നും തുക അടച്ചാൽ മാത്രമെ ഡിസ്ചാർജ് നൽകൂ എന്നും ആശുപത്രി അധികൃതർ നിർബന്ധം പിടിച്ചു. തുടർന്ന് ഫെബ്രുവരി 15-ന് കുടിശ്ശികത്തു അടച്ച് ഡിസ്ചാർജ് വാങ്ങി ജയരാജനെ കോഴിക്കോട് മെഡിക്കൽ കോളജിലേക്ക് മാറ്റി.
വധക്കേസിലെ ബുദ്ധികേന്ദ്രം ജയരാജനാണെന്നും കേസിൽ അദ്ദേഹത്തിനു നേരിട്ട് പങ്കുണ്ടെന്നും സിബിഐ കോടതിയിൽ സമർപ്പിച്ച റിപ്പോർട്ടിൽ പരാമർശിച്ചിട്ടുണ്ട്. കൂടാതെ മറ്റു നിരവധി കൊലപാതകങ്ങളിലും ജയരാജന് പങ്കുണ്ടെന്ന പരാമർശവും ഈ റിപ്പോർട്ടിലുണ്ട്. സിബിഐ അറസ്റ്റ് ഉണ്ടാകുന്നതിന് മുമ്പാണ് ജയരാജൻ കോടതിയിൽ കീഴടങ്ങിയത്. കേസിൽ 25-ആം പ്രതിയാണ് ജയരാജൻ. വധക്കേസിൽ ഗൂഢാലോചന നടത്തിയതിൽ ജയരാജനെതിരെ സിബിഐയ്ക്ക് തെളിവ് ലഭിച്ചതിനാലാണ് അദ്ദേഹത്തെ പ്രതി ചേർത്തത്. ജയരാജൻ സമർപ്പിച്ച മുൻകൂർ ജാമ്യ ഹർജി 2 പ്രാവശ്യം കോടതി തളളിയിരുന്നു. തീവ്രവാദ പ്രവർത്തന നിരോധന നിയമ (യു.എ.പി.എ.) പ്രകാരം ഗൂഢാലോചനയ്ക്കാണ് ജയരാജനെ പ്രതിയാക്കിയിരിക്കുന്നത്.
എന്നാൽ കോടതിയിൽ ഹാജരായ ദിവസം തന്നെ ജയരാജനെ പരിശോധിച്ച ജയിലിലെ ഡോക്ടർമാർ അദ്ദേഹത്തിനു ഗുരുതരമായ ആരോഗ്യപ്രശ്നങ്ങളുണ്ടെന്നും അതിനാൽ ഉടൻ മെഡിക്കൽ കോളേജിൽ അഡ്മിറ്റ് ചെയ്യണമെന്നും ആവശ്യപ്പെട്ടതിനെത്തുടർന്ന് അദ്ദേഹത്തെ മെഡിക്കൽ കോളേജിലേക്ക് മാറ്റി.
ജയരാജനെ പരിയാരം മെഡിക്കൽ കോളേജിലേക്ക് മാറ്റാനായി വൈദ്യപരിശോധനാ റിപ്പോർട്ട് തിരുത്തിയെന്നുള്ള രേഖ ഫെബ്രുവരി 16-ന് പുറത്തായിരുന്നു. കണ്ണൂർ ജില്ലാ ആശുപത്രിയിൽ നിന്ന് നൽകിയ മെഡിക്കൽ റിപ്പോർട്ടിലാണ് ഈ തിരുത്തലുള്ളത്. പിന്നീട് കണ്ണൂർ സെൻട്രൽ ജയിൽ സൂപ്രണ്ടിൽ നിന്ന് ഇത് സി.ബി.ഐ. കസ്റ്റഡിയിലെടുത്തു. വിദഗ്ദ്ധ പരിശോധനയ്ക്കായി കോഴിക്കോട് മെഡിക്കൽ കോളേജിലേക്ക് മാറ്റണം എന്നായിരുന്നു റിപ്പോർട്ടിൽ ആദ്യം എഴുതിയിരുന്നത്. എന്നാൽ ഈ ഭാഗം വെട്ടിത്തിരുത്തി ഹൈയർ കാർഡിയാക് സെന്ററിലേക്ക് മാറ്റണമെന്ന് എഴുതിച്ചേർത്തതായി രേഖയിൽ നിന്നും സിബിഐ മനസ്സിലാക്കി. ഇത് ജയരാജനെ പരിയാരം മെഡിക്കൽ കോളേജിൽ പ്രവേശിപ്പിക്കാനായി നടത്തിയ ആസൂത്രിതമായ നീക്കമാണെന്നാണ് സി.ബി.ഐ. വിലയിരുത്തുന്നത്.
കോഴിക്കോട് മെഡിക്കൽ കോളേജിൽ ചികിത്സയിലായിരുന്ന ജയരാജനെ മെച്ചപ്പെട്ട ചികിത്സ ആവശ്യമുണ്ടെന്ന് കണ്ടെത്തിയതിനാൽ തിരുവനന്തപുരം ശ്രീചിത്രയിലേക്ക് മാറ്റിയിരുന്നു. പിന്നീട് മാർച്ച് 2-ന് ഇദ്ദേഹത്തെ തിരികെ കോഴിക്കോട് മെഡിക്കൽ കോളേജിൽ പ്രവേശിപ്പിച്ചു. തുടർന്ന് മാർച്ച് 8-ന് ജയരാജനെ കണ്ണൂർ സെൻട്രൽ ജയിലിലും പ്രവേശിപ്പിച്ചു. കോടതിയുടെ അനുമതി പ്രകാരം മാർച്ച് 9,10,11 തീയതികളിലായി മൂന്നു ദിവസം ജയരാജനെ ജയിൽ സൂപ്രണ്ടിന്റെ സാന്നിദ്ധ്യത്തിൽ ചോദ്യം ചെയ്തു. ഇതിൽ നിന്നും വിവരങ്ങളൊന്നും ലഭിക്കാത്തതിനെത്തുടർന്ന് ജയരാജനെ നുണപരിശോധനയ്ക്ക് വിധേയനാക്കണമെന്ന് സിബിഐ ആവശ്യപ്പെട്ടെങ്കിലും ജയരാജൻ അതിനു തയ്യാറായില്ല.
വിവാദങ്ങൾ
കൊലപാതകം നടന്ന് മണിക്കൂറുകൾക്കകം കാത്തിരുന്ന വാർത്ത യെന്ന് ജയരാജന്റെ മകൻ ജെയിൻ രാജ് അന്ന് ഫേസ്ബുക്കിൽ കുറിച്ചത് ഏറെ വിവാദമായിരുന്നു.
എല്ലെൻ അങ്കർസ്വാർഡ്
സ്വീഡിഷ് വനിതാ അവകാശ പ്രവർത്തകയായിരുന്നു അന്ന ലോവിസ എലിയോനോറ "എല്ലെൻ" അങ്കർസ്വാർഡ് നീ നിസ്ട്രോം (10 ഡിസംബർ 1833 - 8 ഡിസംബർ 1898). മാരീഡ് വുമൺ പ്രോപ്പർട്ടി റൈറ്റ്സ് അസോസിയേഷന്റെ (1873) സഹസ്ഥാപകയും സെക്രട്ടറിയും, ഫ്രണ്ട്സ് ഓഫ് ഹാൻഡിക്രാഫ്റ്റിന്റെ (1874) സഹസ്ഥാപകയും വൈസ് ചെയർപേഴ്സണും, ഫ്രെഡ്രിക്ക ബ്രെമർ അസോസിയേഷന്റെ (1884) സഹസ്ഥാപകയും, 1896-1898 ൽ ഫ്രെഡ്രിക്ക ബ്രെമർ അസോസിയേഷന്റെ വൈസ് ചെയർപേഴ്‌സൺ, 1896-1898 ൽ നാഷണൽ കൗൺസിൽ ഓഫ് സ്വീഡിഷ് വുമൺ ചെയർപേഴ്‌സൺ, 1896-1898 ൽ ലെസെലോംഗെൻ ചെയർപേഴ്‌സൺ എന്നിവയും ആയിരുന്നു.
ജീവിതം
ആർക്കിടെക്റ്റ് പെർ ആക്സൽ നിസ്ട്രോമിന്റെ മകളായിരുന്നു എല്ലെൻ അങ്കർസ്വാർഡ്. 1862-ൽ അവർ വാസ്തുശില്പിയായ തിയോഡോർ അങ്കർസ്വാർഡിനെ (1816-1878) വിവാഹം കഴിച്ചു. അവർ നയതന്ത്രജ്ഞനും പിന്നീട് വിദേശകാര്യ മന്ത്രാലയത്തിന്റെ സെക്രട്ടറിയുമായ കോസ്വ അങ്കർസ്വാർഡിന്റെ അമ്മയും ലൂയിസ് സ്പാരെ എന്ന കലാകാരന്റെ വളർത്തമ്മയും ആയി.
സ്വീഡനിലെ സംഘടിത വനിതാ പ്രസ്ഥാനത്തിന്റെ ആദ്യ തലമുറയിലെ ഏറ്റവും ശ്രദ്ധേയയായ വ്യക്തികളിൽ ഒരാളായി എല്ലെൻ അങ്കർസ്വാർഡ് മാറി. 1873 ൽ സ്വീഡനിലെ ആദ്യത്തെ വനിതാ അവകാശ സംഘടനയായ മാരീഡ് വുമൺ പ്രോപ്പർട്ടി റൈറ്റ്സ് അസോസിയേഷൻ സ്ഥാപിക്കാൻ അവരും അന്ന ഹിയേർട്ട-റെറ്റ്സിയസും മുൻകൈയെടുത്തു. വർഷങ്ങളോളം അവർ അതിന്റെ സെക്രട്ടറിയായി പ്രവർത്തിച്ചു. അന്ന ഹിയേർട്ട-റെറ്റ്സിയസ് പറയുന്നതനുസരിച്ച്, ബുദ്ധിശക്തിയും കാര്യക്ഷമതയും ഉള്ള സംഘടനയുടെ മുൻനിര വ്യക്തിയായിരുന്നു അങ്കർസ്വാർഡ്.
1874-ൽ അവർ ഫ്രണ്ട്സ് ഓഫ് ഹാൻഡിക്രാഫ്റ്റ്സിന്റെ സഹസ്ഥാപകനായി. സംഘടനയുടെ സാമ്പത്തിക ബോർഡിൽ സേവനമനുഷ്ഠിക്കുകയും തുടർന്ന് അതിന്റെ വൈസ് ചെയർപേഴ്സണായി പ്രവർത്തിക്കുകയും ചെയ്തു. 1874-1896-ൽ, അവർ ലിറ്റററി സൊസൈറ്റിയുടെ ബോർഡ് അംഗമായും (റീഡിംഗ് പാർലർ) 1896 മുതൽ അതിന്റെ ചെയർപേഴ്‌സണായും സേവനമനുഷ്ഠിച്ചു.
1884-ൽ, പത്തൊൻപതാം നൂറ്റാണ്ടിലെ പ്രധാന സ്ത്രീകളുടെ അവകാശ സംഘടനയായ ഫ്രെഡ്രിക ബ്രെമർ അസോസിയേഷന്റെ സഹസ്ഥാപകരിൽ ഒരാളായിരുന്നു അവർ. എല്ലെൻ കീയുടെ അഭിപ്രായത്തിൽ, അങ്കാർസ്വാർഡ് ഒരു നല്ല സംഘാടകനായിരുന്നു. അതിനായി നിയമപരമോ പ്രായോഗികമോ ആയ ഒരു പ്രശ്‌നവും പരിഹരിക്കാൻ പ്രയാസമില്ല. കൂടാതെ അവർ സംഘടനയുടെ നിയമോപദേശകയായി സേവനമനുഷ്ഠിച്ചു. സ്വീഡിഷ് ബൂർഷ്വാ വനിതാ പ്രസ്ഥാനത്തിൽ സോഫി അഡ്‌ലർസ്പാരെയുടെ പിൻഗാമിയായാണ് അവളെ വിശേഷിപ്പിക്കുന്നത്. അവർക്ക് അഡ്‌ലർസ്‌പാരെയുമായി അടുത്ത സൗഹൃദം ഉണ്ടായിരുന്നു. അതിൽ ഒരിക്കൽ ഇങ്ങനെ പറഞ്ഞിരുന്നു: "ആശയങ്ങൾക്ക് ജന്മം നൽകുന്നത് മിസ്സിസ് അഡ്‌ലർസ്പാരെയാണ്, പക്ഷേ അവ വളർത്തുന്നത് മിസിസ് അങ്കാർസ്‌വാർഡാണ്!"
1896-1898-ൽ, നാഷണൽ കൗൺസിൽ ഓഫ് സ്വീഡിഷ് വുമണിന്റെ ചെയർപേഴ്‌സണായി അവർ സേവനമനുഷ്ഠിച്ചു, അത് 1898-ൽ ഇന്റർനാഷണൽ കൗൺസിൽ ഓഫ് വുമണിന്റെ ഭാഗമായി. 1897-ൽ ഓർഗനൈസേഷൻ സംഘടിപ്പിച്ച നോർഡിക് വിമൻ കോൺഗ്രസിന് അവർ ആതിഥേയത്വം വഹിച്ചു. ചിക്കാഗോ എക്സിബിഷന്റെ വനിതാ കമ്മിറ്റി, ക്ലാര പാരിഷ് ചാരിറ്റബിൾ സൊസൈറ്റി അംഗം, ഡീക്കനെസസ് സ്ഥാപനം, ഇടുൺ മാസികയുടെ ബോർഡ് എന്നിവയുമായിരുന്നു.
എലൻ കീ അവളെ വിശേഷിപ്പിക്കുന്നത്, അതിലോലമായ ഭരണഘടനയും ശാന്തമായ സ്വഭാവവും, സംയമനവും എളിമയും, എന്നാൽ അതിശയിപ്പിക്കുന്ന ബുദ്ധിയും ഇച്ഛാശക്തിയും, വിഷയത്തിൽ ശ്രദ്ധ കേന്ദ്രീകരിക്കാനുള്ള കഴിവും ഉള്ള ഒരു ദുർബല സുന്ദരി എന്നാണ്. ഓർഗനൈസർ, അഡ്‌മിനിസ്‌ട്രേറ്റർ എന്നീ നിലകളിൽ തന്റെ കാര്യക്ഷമതയിലൂടെ അവൾ പങ്കെടുത്ത സംഘടനകളിലെ കേന്ദ്ര വ്യക്തിത്വമായിരുന്നു. ഇടൂണിലെ അവളുടെ സ്മാരക ലേഖനത്തിൽ, എലൻ കീ അവളെ വിവരിച്ചു:
അവലംബം
വർഗ്ഗം:1833-ൽ ജനിച്ചവർ വർഗ്ഗം:1898-ൽ മരിച്ചവർ
തിരുനാവായ തീവണ്ടി നിലയം
ചരിത്രം
മലപ്പുറം ജില്ലയിലെ തിരൂറിൽ നിന്ന് എട്ടു കിലോമീറ്റർ തെക്കുഭാഗത്ത് സ്ഥിതിചെയ്യുന്ന ഒരു പ്രശസ്തമായ സ്ഥലമാണ് തിരുനാവായ. നിളാ നദിയുടെ തീരത്തുള്ള ഈ സ്ഥലത്തു വച്ചാണ് ചരിത്രപ്രസിദ്ധമാർന്ന മാമാങ്കം നടന്നിരുന്നത്.
തിരുനാവായ ഗ്രാമപഞ്ചായത്തിലുള്ള എടക്കുളം എന്ന സ്ഥലത്ത് തിരുനാവായ തീവണ്ടി നിലയം സ്ഥിതിചെയ്യുന്നു. ഏറെ വർഷങ്ങൾക്കു മുമ്പ് പഞ്ചായത്തിലെ ഏറ്റവും വലിയ വ്യാപാര കേന്ദ്രമായിരുന്നു എടക്കുളം. സ്വാതന്ത്ര്യസമരകാലത്ത് നടന്ന മലബാർ കലാപത്തിൽ (1921) ഒരു പ്രധാന പങ്കുവഹിച്ച പ്രദേശമാണിത്. സമരാനുകൂലികളെ ബ്രിട്ടീഷ് പട്ടാളക്കാർ ജയിലിലടച്ചതും ഈ സ്ഥലത്തുവച്ചാണ്.
തീവണ്ടി നിലയത്തിന്റെ പ്രത്യേകതകൾ
തിരൂർ റെയിൽവേ സ്റ്റേഷനും കുറ്റിപ്പുറം സ്റ്റേഷനും ഇടയിലാണ് തിരുനാവായ റെയിൽവേ സ്റ്റേഷൻ സ്ഥിതിചെയ്യുന്നത്. ഇതിന് സമുദ്രനിരപ്പിൽ നിന്ന് ആറു മീറ്റർ ഉയരമുണ്ട്‌. വൈദ്യുതീകരിച്ച ട്രാക്കുകളോടൊപ്പം രണ്ടു പ്ലാറ്റ്ഫോമുകളാണ് ഇവിടെയുള്ളത്. പതിനാലോളം തീവണ്ടികൾ ഇവിടെ നിർത്തുന്നുണ്ട്. ഇവയിൽ മിക്കതും പാസഞ്ചർ ട്രെയിനുകളാണ്. ഇവിടെ നിന്ന് രണ്ടു കിലോമീറ്റർ അകലെയുള്ള തിരുനാവായ നാവാമുകുന്ദക്ഷേത്രം സന്ദർശിക്കാനെത്തുന്നവർക്ക് ഏറെ സഹായകമാണ് ഈ റെയിൽവേ സ്റ്റേഷൻ.
സർവീസ് നടത്തുന്ന തീവണ്ടികൾ
തിരുനാവായ റെയിൽവേ സ്റ്റേഷനിൽ നിർത്തുന്ന തീവണ്ടികൾ.
അടുത്തുള്ള റെയിൽവേ സ്റ്റേഷനുകൾ
തിരുനാവായ തീവണ്ടി നിലയത്തിനു സമീപമുള്ള റെയിൽവേ സ്റ്റേഷനുകൾ.
അവലംബം
വർഗ്ഗം:മലപ്പുറം ജില്ലയിലെ തീവണ്ടിനിലയങ്ങൾ വർഗ്ഗം:പാലക്കാട് റെയിൽവേ ഡിവിഷൻ
ലിഥിയം ഫ്ലൂറൈഡ്
നിർമ്മാണം
ഹൈഡ്രജൻ ഫ്ലൂറൈഡ് ഉപയോഗിച്ച് ലിഥിയം ഹൈഡ്രോക്സൈഡ് അല്ലെങ്കിൽ ലിഥിയം കാർബണേറ്റ് എന്നിവയിൽ നിന്നാണ് ലിഥിയം ഫ്ലൂറൈഡ് തയ്യാറാക്കുന്നത്.
ബാറ്ററികൾക്കായി LiPF6
ലിഥിയം ഫ്ലൂറൈഡ്, ഹൈഡ്രജൻ ഫ്ലൂറൈഡ്, ഫോസ്ഫറസ് പെന്റക്ലോറൈഡ് എന്നിവ ഉപയോഗിച്ച് പ്രതിപ്രവർത്തിച്ച് ലിഥിയം അയൺ ബാറ്ററി ഇലക്ട്രോലൈറ്റിലെ ഘടകമായ ലിഥിയം ഹെക്സാഫ്‌ളൂറോഫോസ്ഫേറ്റ് ഉണ്ടാക്കുന്നു.
ഉരുകിയ ലവണങ്ങളിൽ
ഉരുകിയ പൊട്ടാസ്യം ബൈഫ്ലൂറൈഡിന്റെ വൈദ്യുതവിശ്ലേഷണം വഴി ഫ്ലൂറിൻ ഉത്പാദിപ്പിക്കുന്നു. ഇലക്ട്രോലൈറ്റിൽ ലിഥിയം ഫ്ലൂറൈഡ് കുറഞ്ഞയളവിൽ അടങ്ങിയിരിക്കുമ്പോൾ ഈ വൈദ്യുതവിശ്ലേഷണം കൂടുതൽ കാര്യക്ഷമമായി മുന്നോട്ട് പോകുന്നു, കാരണം ഇത് കാർബൺ ഇലക്ട്രോഡുകളിൽ ഒരു Li-C-F ഇന്റർഫേസ് രൂപീകരിക്കുന്നതിന് സഹായിക്കുന്നു.
റേഡിയേഷൻ ഡിറ്റക്ടറുകൾ
ഗാമാ കിരണങ്ങൾ, ബീറ്റാ കണികകൾ, ന്യൂട്രോണുകൾ എന്നിവയിൽ നിന്നുള്ള അയോണൈസിംഗ് വികിരണ എക്സ്പോഷർ രേഖപ്പെടുത്തുന്നതിനുള്ള മാർഗ്ഗമായും ഇത് ഉപയോഗിക്കുന്നു
ന്യൂക്ലിയർ റിയാക്ടറുകൾ
ലിഥിയം ഫ്ലൂറൈഡ് ലിക്വിഡ്-ഫ്ലൂറൈഡ് ന്യൂക്ലിയർ റിയാക്ടറുകളിൽ ഉപയോഗിക്കുന്ന ഫ്ലൂറൈഡ് ലവണമിശ്രിതത്തിന്റെ അടിസ്ഥാന ഘടകമാണ്. സാധാരണയായി ലിഥിയം ഫ്ലൂറൈഡ് ബെറിലിയം ഫ്ലൂറൈഡുമായി കലർത്തി ഒരു അടിസ്ഥാന ലായകമായി (FLiBe) മാറ്റുന്നു, അതിൽ യുറേനിയം, തോറിയം എന്നിവയുടെ ഫ്ലൂറൈഡുകൾ ചേർക്കപ്പെടുന്നു. ലിഥിയം ഫ്ലൂറൈഡ് രാസപരമായി സ്ഥിരതയുള്ളതാണ്.
PLED, OLED- കൾക്കുള്ള കാഥോഡ്
ലിഥിയം ഫ്ലൂറൈഡ് ഒരു കപ്ലിംഗ് ലെയറായി PLED, OLED എന്നിവയിൽ വ്യാപകമായി ഉപയോഗിക്കുന്നു.
സ്വാഭാവിക ലഭ്യത
സ്വാഭാവികമായും ഉണ്ടാകുന്ന ലിഥിയം ഫ്ലൂറൈഡ് വളരെ അപൂർവമായ ധാതുവായ ഗ്രൈസൈറ്റ് ആണ്
അവലംബം
വർഗ്ഗം:ഫ്ലൂറൈഡുകൾ വർഗ്ഗം:ലിഥിയം സംയുക്തങ്ങൾ വർഗ്ഗം:Pages with unreviewed translations
ആപ്പ് സ്റ്റോർ (ഐ.ഒ.എസ്.)
ആപ്പിൾ ഇൻക്. അതിന്റെ ഐഒഎസ്, ഐപാഡ്ഒഎസ്(iPadOS) ഓപ്പറേറ്റിംഗ് സിസ്റ്റങ്ങൾക്കുള്ള മൊബൈൽ ആപ്പുകൾക്കായി വികസിപ്പിച്ച് പരിപാലിക്കുന്ന ഒരു ആപ്പ് സ്റ്റോർ പ്ലാറ്റ്‌ഫോമാണ് ആപ്പ് സ്റ്റോർ. ആപ്പിളിന്റെ ഐഒഎസ് സോഫ്റ്റ്‌വെയർ ഡെവലപ്‌മെന്റ് കിറ്റിൽ വികസിപ്പിച്ച അംഗീകൃത ആപ്പുകൾ ബ്രൗസ് ചെയ്യാനും ഡൗൺലോഡ് ചെയ്യാനും സ്റ്റോർ ഉപയോക്താക്കളെ അനുവദിക്കുന്നു. ഐഫോൺ, ഐപോഡ് ടച്ച്(iPod Touch), അല്ലെങ്കിൽ ഐപാഡ് എന്നിവയിൽ ആപ്പുകൾ ഡൗൺലോഡ് ചെയ്യാം, ചിലത് ഐഫോൺ ആപ്പുകളുടെ എക്സ്റ്റൻഷനുകളായി ആപ്പിൾ സ്മാർട്ട് വാച്ചിലേക്കോ നാലാം തലമുറയിലേക്കോ പുതിയ ആപ്പിൾ ടിവിയിലേക്കോ മാറ്റാം.
ആപ്പ് സ്റ്റോർ 2008 ജൂലൈ 10 ന് ആരംഭിച്ചു, ആദ്യകാലത്ത് 500 ആപ്ലിക്കേഷനുകൾ വരെ ലഭ്യമായിരുന്നു. 2017-ൽ ആപ്പുകളുടെ എണ്ണം ഏകദേശം 2.2 ദശലക്ഷമായി ഉയർന്നു, എന്നാൽ അടുത്ത കുറച്ച് വർഷങ്ങളിൽ, ഉദ്ദേശിച്ച രീതിയിൽ പ്രവർത്തിക്കാത്തതോ നിലവിലെ ആപ്പ് മാർഗ്ഗനിർദ്ദേശങ്ങൾ പാലിക്കാത്തതോ ആയ പഴയതോ 32-ബിറ്റ് ആപ്പുകളോ നീക്കം ചെയ്യാനുള്ള ഒരു പ്രക്രിയ ആപ്പിൾ ആരംഭിച്ചതിനാൽ അത് ചെറുതായി കുറഞ്ഞു. 2021-ലെ കണക്കനുസരിച്ച്, സ്റ്റോറിൽ 1.8 ദശലക്ഷത്തിലധികം ആപ്പുകൾ ഉണ്ട്.
"ആപ്പ് എക്കണോമിയിൽ" പുതിയ തൊഴിലവസരങ്ങൾ സൃഷ്ടിക്കുന്നതിൽ ആപ്പ് സ്റ്റോറിന്റെ പങ്ക് ആപ്പിൾ ഉയർത്തിക്കാട്ടുകയും െഡവലപ്പർമാർക്ക് 155 ബില്യൺ ഡോളറിലധികം നൽകിയതായി അവകാശപ്പെടുകയും ചെയ്യുന്നു, ഇത് ആപ്പ് സ്റ്റോർ ഡവലപ്പർമാരിൽ നിന്നും സർക്കാർ റെഗുലേറ്റർമാരിൽ നിന്നും വിമർശനം ഏറ്റുവാങ്ങി. ഒരു കുത്തകയായി പ്രവർത്തിക്കുകയും, ഈ ഭീമമായ സ്റ്റോറിൽ നിന്നുള്ള വരുമാനത്തിൽ ആപ്പിളിന്റെ 30% വെട്ടിക്കുറച്ചത്. 2021 ഒക്ടോബറിൽ, നെതർലാൻഡ്‌സ് അതോറിറ്റി ഫോർ കൺസ്യൂമേഴ്‌സ് ആൻഡ് മാർക്കറ്റ്‌സ് (ACM) ആപ്പിളിന്റെ ആപ്പ് സ്റ്റോറിൽ നിന്നുള്ള ഇൻ-ആപ്പ് കമ്മീഷനുകൾ മത്സര വിരുദ്ധമാണെന്നും ആപ്പിൾ അതിന്റെ ഇൻ-ആപ്പ് പേയ്‌മെന്റ് സിസ്റ്റം നയങ്ങൾ മാറ്റണമെന്ന് ആവശ്യപ്പെടുമെന്നും പറയുന്നു.
ചരിത്രം
2007-ൽ ഐഫോൺ അനാച്ഛാദനം ചെയ്യുന്നതിനുമുമ്പ് ആപ്പ് സ്റ്റോറിന് വേണ്ടി ആപ്പുകൾ വികസിപ്പിച്ചുകൊണ്ടിരിക്കുമ്പോൾ, ആപ്പിളിന്റെ അന്നത്തെ സിഇഒ സ്റ്റീവ് ജോബ്‌സ് മൂന്നാം കക്ഷി ഡെവലപ്പർമാരെ ഐഒഎസിനായി നേറ്റീവ് ആപ്പുകൾ നിർമ്മിക്കാൻ അനുവദിച്ചിരുന്നില്ല, പകരം സഫാരി(Safari)വെബ് ബ്രൗസറിനായി വെബ് ആപ്ലിക്കേഷനുകൾ നിർമ്മിക്കാൻ ആവശ്യപ്പെട്ടു. എന്നിരുന്നാലും, ഡെവലപ്പർമാരിൽ നിന്നുള്ള നിസഹകരണം കമ്പനിയെ ഈ തിരുമാനം പുനഃപരിശോധിക്കാൻ പ്രേരിപ്പിച്ചു, 2008 ഫെബ്രുവരിയോടെ ഡെവലപ്പർമാർക്കായി ആപ്പിൾ ഒരു സോഫ്റ്റ്‌വെയർ ഡെവലപ്‌മെന്റ് കിറ്റ് ലഭ്യമാക്കുമെന്ന് ജോബ്‌സ് 2007 ഒക്ടോബറിൽ പ്രഖ്യാപിച്ചു. എസ്ഡികെ(SDK)2008 മാർച്ച് 6-ന് പുറത്തിറങ്ങി.
ഐഫോൺ ആപ്പ് സ്റ്റോർ 2008 ജൂലൈ 10-ന് തുറന്നു. ജൂലൈ 11 ന്, ഐഫോൺ 3ജി പുറത്തിറങ്ങി, ആപ്പ് സ്റ്റോറിനുള്ള പിന്തുണയോടെ പ്രീ-ലോഡ് ചെയ്തു. തുടക്കത്തിൽ ആപ്പുകൾ സൗജന്യമോ പണമടച്ചതോ ആവാം, 2009-ൽ ആഡ് ഇൻ-ആപ്പ് പർച്ചേസ് ഫീച്ചർ ആപ്പിൾ കൂട്ടിച്ചേർത്തു ഇത് ആപ്പുകൾ, പ്രത്യേകിച്ച് ഗെയിമുകൾ, ധനസമ്പാദനത്തിനുള്ള പ്രധാന മാർഗമായി മാറി.
ആപ്പിളിന്റെ ആപ്പ് സ്റ്റോറിന്റെ വിജയത്തിനു ശേഷം അതിന്റെ എതിരാളികൾ സമാനമായ സേവനങ്ങൾ ആരംഭിച്ചതിനു ശേഷവും, മൊബൈൽ ഉപകരണങ്ങൾക്കായി സമാനമായ ഏതെങ്കിലും സേവനത്തെ സൂചിപ്പിക്കാൻ "ആപ്പ് സ്റ്റോർ" എന്ന പദം സ്വീകരിച്ചു. എന്നിരുന്നാലും, ആപ്പിൾ 2008-ൽ "ആപ്പ് സ്റ്റോർ" എന്ന പദത്തിന് വേണ്ടി ഒരു യു.എസ്. വ്യാപാരമുദ്രയ്ക്ക് അപേക്ഷിച്ചു, ഇത് 2011-ന്റെ തുടക്കത്തിൽ താൽക്കാലികമായി അംഗീകരിച്ചു. 2011 ജൂണിൽ, ആമസോണിനെതിരായ ആപ്പിളിന്റെ കേസിൽ അധ്യക്ഷനായിരുന്ന യു.എസ്. ഡിസ്ട്രിക്റ്റ് ജഡ്ജി ഫിലിസ് ഹാമിൽട്ടൺ, "ആപ്പ് സ്റ്റോർ" എന്ന പേര് ഉപയോഗിക്കുന്നതിൽ നിന്ന് ആമസോണിനെ തടയാനുള്ള ആപ്പിളിന്റെ നീക്കം "ഒരുപക്ഷേ" നിഷേധിക്കുമെന്ന് പറഞ്ഞു. ജൂലൈയിൽ, ആമസോണിന്റെ ആപ്‌സ്റ്റോറിനെതിരായ കേസിൽ ഒരു ഫെഡറൽ ജഡ്ജി ആപ്പിളിന് പ്രാഥമികമായി നിരോധനത്തിനു വേണ്ടിയുള്ള അപേക്ഷ നിരസിച്ചു..
അവലംബം
വർഗ്ഗം:ആപ്പിൾ സോഫ്റ്റ്‌വെയർ വർഗ്ഗം:ഐ ട്യൂൺസ് വർഗ്ഗം:ഇ കൊമേഴ്സ് വർഗ്ഗം:മൊബൈൽ സോഫ്റ്റ്‌വെയർ വിതരണ പ്ലാറ്റ്ഫോമുകൾ
ദേവ് ആനന്ദ് അഭിനയിച്ച ചിത്രങ്ങൾ
ഇന്ത്യൻ നടനും സംവിധായകനും നിർമ്മാതാവുമായ ദേവ് ആനന്ദ് ഇനിപ്പറയുന്ന ചലന-ചിത്രങ്ങളിൽ പങ്കെടുത്തു
രാജേന്ദ്രലാൽ മിത്ര
ഇന്ത്യൻ വംശജനായ ആദ്യത്തെ ആധുനിക ഇൻഡോളജിസ്റ്റും ബംഗാളിൽ നിന്നുള്ള ആദ്യത്തെ ശാസ്ത്ര ചരിത്രകാരനുമായിരുന്നു രാജേന്ദ്രലാൽ മിത്ര (18 ഫെബ്രുവരി 1822 - 26 ജൂലൈ 1891). ബംഗാളി നവോത്ഥാനത്തിന്റെ ഒരു മുൻ‌നിര വ്യക്തിത്വമായിരുന്നു രാജേന്ദ്രലാൽ മിത്ര. ഏഷ്യാറ്റിക് സൊസൈറ്റിയുടെ ആദ്യ ഇന്ത്യൻ പ്രസിഡന്റായ വ്യക്തിയും രാജേന്ദ്രലാൽ മിത്രയാണ്. കൂടാതെ ഒരു പുരാവസ്തു ഗവേഷകൻ കൂടിയായിരുന്നു അദ്ദേഹം.
ആദ്യകാല ജീവിതം
1822 ഫെബ്രുവരി 16 ന് കൊൽക്കത്തയിലെ സൂരയിൽ (ഇപ്പോൾ ബെലിയഘട്ട) ജന്മജേയ മിത്രയുടെ മകനായി രാജേന്ദ്രലാൽ മിത്ര ജനിച്ചു. ജൻ‌മജയ്യയുടെ ആറ് ആൺമക്കളിൽ മൂന്നാമനായിരുന്ന അദ്ദേഹം.
വിദ്യാഭ്യാസം
രാജേന്ദ്രലാൽ മിത്ര പ്രാഥമിക വിദ്യാഭ്യാസം നേടിയത് ബംഗാളിലെ ഒരു ഗ്രാമപാഠശാലയിലാണ്. തുടർന്ന് പാതുരിയഘട്ടയിലെ ഒരു സ്വകാര്യ ഇംഗ്ലീഷ് മീഡിയം സ്കൂളിൽ തുടർപഠനം നടത്തി. ഏകദേശം 10 വയസ്സുള്ളപ്പോൾ അദ്ദേഹം കൊൽക്കത്തയിലെ ഹിന്ദു സ്കൂളിൽ ചേർന്നു. 1837 ഡിസംബറിൽ അദ്ദേഹം കൊൽക്കത്ത മെഡിക്കൽ കോളേജിൽ ചേർന്നു. അവിടെ അദ്ദേഹം മികച്ച പ്രകടനം കാഴ്ചവച്ചു - ഒരു വിവാദത്തിൽ അകപ്പെട്ടതിനെത്തുടർന്ന് 1841 ൽ അദ്ദേഹം കോളേജ് വിട്ടുപോകാൻ നിർബന്ധിതനായി. പിന്നീട് നിയമ പരിശീലനം ആരംഭിച്ചു. പിന്നീട് ഗ്രീക്ക്, ലാറ്റിൻ, ഫ്രഞ്ച്, ജർമ്മൻ എന്നിവയുൾപ്പെടെയുള്ള ഭാഷകൾ പഠിക്കുന്നതിലേക്ക് അദ്ദേഹം മാറി. ഇത് ഭാഷാശാസ്ത്രത്തിൽ മികച്ച അറിവ് നേടുന്നതിന് അദ്ദേഹത്തെ സഹായിച്ചു.
ഏഷ്യാറ്റിക് സൊസൈറ്റി
1846 ഏപ്രിലിൽ മിത്ര ഏഷ്യാറ്റിക് സൊസൈറ്റിയുടെ ലൈബ്രേറിയൻ-കം-അസിസ്റ്റന്റ്-സെക്രട്ടറിയായി നിയമിക്കപ്പെട്ടു.1856 ഫെബ്രുവരിയിൽ അദ്ദേഹം 10 വർഷത്തോളം ഈ പദവിയിൽ തുടർന്നു. 1885 ൽ മിത്ര ഏഷ്യാറ്റിക് സൊസൈറ്റിയുടെ ആദ്യ ഇന്ത്യൻ പ്രസിഡന്റായി. ഏഷ്യാറ്റിക് സൊസൈറ്റിയുമായുള്ള അദ്ദേഹത്തിന്റെ ബന്ധം ഇന്ത്യൻ ചരിത്രചരിത്രത്തിൽ ആഴത്തിൽ അറിവുനേടാൻ അദ്ദേഹത്തെ സഹായിച്ചു.
സ്വാധീനം
ഏഷ്യാറ്റിക് സൊസൈറ്റിയിലെ തന്റെ ഭരണകാലത്ത് രാജേന്ദ്രലാൽ നിരവധി പ്രമുഖരുമായി ബന്ധപ്പെട്ടു. പ്രശസ്ത പണ്ഡിതന്മാരായ വില്യം ജോൺസും (ഏഷ്യാറ്റിക് സൊസൈറ്റിയുടെ സ്ഥാപകൻ) എച്ച്.ടി. കോൾബ്രൂക്കും ഇതിൽപ്പെടുന്നു.
ചരിത്ര രചന
ചരിത്രപരമായ ലിഖിതങ്ങൾ, നാണയങ്ങൾ, ഗ്രന്ഥങ്ങൾ എന്നിവ കണ്ടെത്തുന്നതിലും മനസ്സിലാക്കുന്നതിലും, അവയുടെ നിർമ്മാണ കാലം കണക്കാക്കുന്നതിലും രാജേന്ദ്രലാൽ മിത്ര പ്രധാന പങ്കുവഹിച്ചു. ശകവർഷവും ഗ്രിഗോറിയൻ കലണ്ടറും തമ്മിലുള്ള ബന്ധം അദ്ദേഹം സ്ഥാപിച്ചത്തിലൂടെ കനിഷ്കൻ സിംഹാസനസ്ഥനായ വർഷം തിരിച്ചറിയാൻ കഴിഞ്ഞു. ഇത് അദ്ദേഹത്തിന്റെ ഒരു പ്രധാന സംഭാവനയായി എണ്ണപ്പെടുന്നു. ചരിത്രപരമായ വ്യാഖ്യാനത്തിലൂടെ മധ്യകാല ബംഗാളിന്റെ, പ്രത്യേകിച്ച് പാല, സേന രാജവംശങ്ങളുടെ ചരിത്രം കൃത്യമായി പുനർനിർമ്മിക്കാൻ അദ്ദേഹം സംഭാവന നൽകി. ഗ്വാളിയോറിയൻ സ്മാരകങ്ങളും ലിഖിതങ്ങളും അദ്ദേഹം പഠിച്ചു, അജ്ഞാതരായ പല രാജാക്കന്മാരെയും പ്രഭുക്കന്മാരെയും കണ്ടെത്തി, അവരുടെ ഏകദേശ ഭരണകാലം നിശ്ചയിച്ചു. ടോറമനയുടെ ഭരണത്തിന് കൃത്യമായ കാലം കണക്കാക്കിയ ഒരേയൊരു ചരിത്രകാരൻ കൂടിയായിരുന്നു അദ്ദേഹം. അക്കാലത്തെ മിക്ക ഇന്തോ-ചരിത്രകാരന്മാരിൽ നിന്നും വ്യത്യസ്തമായി, വസ്തുതാപരമായ നിരീക്ഷണങ്ങളോടും അനുമാനങ്ങളോടുമുള്ള മിത്രയുടെ അടുപ്പം, അമൂർത്തമായ യുക്തിയോടുള്ള അനിഷ്ടം എന്നിവയ്ക്ക് ചരിത്രകാരന്മാർക്കിടയിൽ വലിയ സ്വീകാര്യത ലഭിച്ചു.
പുരാവസ്തുശാസ്ത്രം
ചരിത്രാതീത കാലഘട്ടത്തിൽ ആര്യ വാസ്തുവിദ്യയുടെ വികസനം രേഖപ്പെടുത്തുന്നതിൽ മിത്ര ശ്രദ്ധേയമായ പ്രവർത്തനങ്ങൾ നടത്തി. റോയൽ സൊസൈറ്റി ഓഫ് ആർട്ടിന്റെയും കൊളോണിയൽ ഗവൺമെന്റിന്റെയും നേതൃത്വത്തിൽ, 1868-1869 കാലഘട്ടത്തിൽ ഒഡീഷയിലെ ഭുവനേശ്വർ മേഖലയിലേക്ക് ഇന്ത്യൻ ശില്പങ്ങളുടെ പഠനത്തിനും തിരച്ചിലിനുമായി മിത്ര ധാരാളം പര്യവേഷണങ്ങൾ നടത്തി. അലക്സാണ്ടർ കന്നിംഗ്ഹാമിനൊപ്പം മിത്രയും ബുദ്ധ ഗയയിലെ മഹാബോധി ക്ഷേത്രത്തിന്റെ ഖനനത്തിൽ പ്രധാന പങ്ക് വഹിച്ചു.
മരണം
1891 ജൂലൈ 26 ന് ജ്വരം മൂർച്ഛിച്ചാണ് അദ്ദേഹം മരണപ്പെടുന്നത്. രാജേന്ദ്രലാൽ മിത്ര തന്റെ ജീവിതത്തിന്റെ അവസാന നാളുകളിൽ പോലും ഏഷ്യാറ്റിക് കമ്മിറ്റിയുമായി വ്യാപകമായി ഇടപഴകുകയും ഒന്നിലധികം ഉപസമിതികളിൽ അംഗവുമായിരുന്നു.
അവലംബം
വർഗ്ഗം:1891-ൽ മരിച്ചവർ വർഗ്ഗം:ബംഗാളി സാഹിത്യകാരന്മാർ വർഗ്ഗം:1824-ൽ ജനിച്ചവർ വർഗ്ഗം:ഇന്ത്യയിലെ ചരിത്രകാരന്മാർ വർഗ്ഗം:ഇൻഡോളജിസ്റ്റുകൾ
പുപുൽ ജയകർ
ഒരു ഇന്ത്യൻ സാംസ്കാരിക പ്രവർത്തകയും എഴുത്തുകാരിയുമായിരുന്നു പുപുൽ ജയകർ(സെപ്റ്റംബർ 11, 1915 – മാർച്ച് 29, 1997). ഇന്ത്യയുടെ പരമ്പരാഗത ഗ്രാമീണ കലാരൂപങ്ങളുടെയും കൈത്തറി, കരകൗശല മേഖലകളുടെയും ഉന്നമനത്തിനായുള്ള പ്രവർത്തങ്ങളിലൂടെ ശ്രദ്ധ നേടി. ഫ്രാൻസ്, അമേരിക്കൻ ഐക്യനാടുകൾ, ജപ്പാൻ തുടങ്ങിയ രാജ്യങ്ങളിൽ ഇന്ത്യൻ കലാമേളകൾ സംഘടിപ്പിച്ചു. പ്രധാനമന്ത്രിമാരായിരുന്ന ഇന്ദിരാ ഗാന്ധി, രാജീവ് ഗാന്ധി എന്നിവരുടെ സാംസ്കാരിക ഉപദേഷ്ടാവായും പ്രവർത്തിച്ചു. 1967-ൽ പത്മഭൂഷൺ ബഹുമതി ലഭിച്ചു.
ആദ്യകാലജീവിതം
1915-ൽ ഒരു ഉയർന്ന സിവിൽ സർവീസ് ഉദ്യോഗസ്ഥന്റെ മകളായി യുണൈറ്റഡ് പ്രൊവിൻസിലെ (ഇന്നത്തെ ഉത്തർപ്രദേശ്) ഇറ്റാവയിൽ ജനിച്ചു. മാതാവ് സൂററ്റിൽ നിന്നുള്ള ഒരു ഗുജറാത്തി ബ്രാഹ്മണസ്ത്രീയായിരുന്നു. ഒരു സഹോദരനും നാല് സഹോദരിമാരുമായിരുന്നു. പിതാവിന്റെ ജോലിസംബന്ധമായ സ്ഥലം മാറ്റങ്ങൾ പുപുലിന് ചെറുപ്പത്തിൽ തന്നെ രാജ്യത്തിന്റെ വിവിധഭാഗങ്ങളിലെ കൈത്തൊഴിലുകളും മറ്റും മനസ്സിലാക്കുന്നതിന് സഹായിച്ചു. പിതാവിന് അലഹബാദിൽ നിയമനം ലഭിച്ച കാലഘട്ടത്തിലാണ് നെഹ്രു കുടുംബവുമായി അടുപ്പമുണ്ടാകുന്നത്.
1936-ൽ ലണ്ടൻ സ്കൂൾ ഓഫ് ഇക്കണോമിക്സിൽ നിന്നും ബിരുദമെടുത്തു. തിരികെ ഇന്ത്യയിലെത്തിയ ശേഷം ബാരിസ്റ്റർ മന്മോഹൻ ജയകറിനെ വിവാഹം കഴിക്കുകയും ബോംബേയിൽ സ്ഥിരതാമസമാക്കുകയും ചെയ്തു.
പ്രവർത്തനങ്ങൾ
ബോംബേയിൽ അവർ ടോയ് കാർട്ട് എന്ന പേരിൽ കുട്ടികൾക്കായി ഒരു ഇംഗ്ലീഷ് മാസിക ആരംഭിച്ചു. ഇതിൽ ജാമിനി റോയ്, എം.എഫ്. ഹുസൈൻ തുടങ്ങിയ ശ്രദ്ധേയരായ ചിത്രകാരന്മാർ ഇല്ലസ്ട്രേഷൻ ചെയ്തിരുന്നു. 1940-ൽ കസ്തൂർബാ ട്രസ്റ്റിൽ, കോൺഗ്രസ് പ്രവർത്തകയായിരുന്ന മൃദുല സാരാഭായിയുടെ സഹായി എന്ന നിലക്ക് അവർ രാഷ്ട്രീയത്തിലും ദേശീയപ്രസ്ഥാനത്തിലും സജീവമായി. 1940-കളുടെ അവസാനത്തിൽ ജെ. കൃഷ്ണമൂർത്തിയുമായി സൗഹൃദത്തിലായി. ഇതേ കാലഘട്ടത്തിൽ തന്നെയാണ് അവർ കൈത്തറി വ്യവസായമേഖലയിൽ പ്രവർത്തനമാരംഭിച്ചതും മദ്രാസിലെ ബസന്റ് നഗറിൽ വീവേഴ്സ് സർവീസ് സെന്റർ ആരംഭിച്ചതും.
ഇന്ദിരാഗാന്ധിയുമായി വളരെ അടുത്ത സൗഹൃദമായിരുന്നു പുപുൽ ജയകറിന്. 1966-ൽ പ്രധാനമന്ത്രിയായപ്പോൾ ഇന്ദിരാഗാന്ധി അവരെ തന്റെ സാംസ്കാരിക ഉപദേഷ്ടാവായി നിയമിച്ചു. അവർ കരകൗശല-കൈത്തറി കോർപ്പറേഷന്റെ എക്സിക്യൂട്ടീവ് ഡയറക്റ്ററും പിന്നീട് ചെയർ പെഴ്സണും ആയി. 1974 മുതർ 3 വർഷം അവർ ആൾ ഇന്ത്യ ഹാൻഡിക്രാഫ്റ്റ്സ് ബോർഡിന്റെ അദ്ധ്യക്ഷപദവിയിൽ ഇരുന്നു.
1982-ൽ ഇന്ത്യൻ കൗൺസിൽ ഓഫ് കൾചറൽ റിലേഷൻസിന്റെ വൈസ് പ്രസിഡന്റായി. 1984-ൽ ഇന്ദിരാഗാന്ധിയുടെ നിർദ്ദേശപ്രകാരം അവർ ഇന്ത്യൻ നാഷണൽ ട്രസ്റ്റ് ഫോർ ആർട്ട് ആന്റ് കൾചറൽ ഹെറിറ്റേജ് സ്ഥാപിച്ചു. 1985 മുതൽ 1989 വരെ ഇന്ദിരാഗാന്ധി മെമ്മോറിയൽ ട്രസ്റ്റിന്റെ വൈസ് ചെയർമാനായിരുന്നു.
ബംഗാളിലെ ഹങ്ക്രി ജനറേഷൻ എന്ന സാഹിത്യപ്രസ്ഥാനത്തെ പുപുൽ ജയകർ പിന്തുണച്ചിരുന്നു. ഇന്ത്യ, യു.എസ്., ഇംഗ്ലണ്ട്, ചില ലാറ്റിനമേരിക്കൻ രാജ്യങ്ങൾ എന്നിവിടങ്ങളിൽ കൃഷ്ണമൂർത്തി ഫൗണ്ടേഷൻ സ്ഥാപിക്കുന്നതിൽ അവർ പ്രമുഖ പങ്ക് വഹിച്ചു. മരണം വരെയും കൃഷ്ണമൂർത്തി ഫൗണ്ടേഷനിൽ സജീവമായി പ്രവർത്തിച്ചിരുന്നു.
കുടുംബം
1937-ൽ മന്മോഹൻ ജയകർ എന്ന ബാരിസ്റ്ററെ വിവാഹം കഴിച്ചു. അദ്ദേഹം 1972-ൽ അന്തരിച്ചു. 1938-ൽ മകൾ, രാധിക ഹെഴ്സ്ബെർഗർ, ജനിച്ചു. പ്രശസ്ത കഥക് നർത്തകി അദിതി മംഗൾദാസ് അനന്തരവളാണ്.
പുപുൽ ജയകർ 1997 മാർച്ച് 29-ന് മുംബൈയിൽ നിര്യാതയായി.
ഫെർട്ടിലിറ്റി ഫ്രോഡ്
സ്വന്തം ബീജം ഉപയോഗിച്ച് ബീജസങ്കലനം നടത്തുന്നതിന് മുമ്പ് ഒരു രോഗിയിൽ നിന്ന് സമ്മതം വാങ്ങുന്നതിൽ ഫെർട്ടിലിറ്റി ഡോക്ടറുടെ ഭാഗത്ത് നിന്നുള്ള പരാജയമാണ് ഫെർട്ടിലിറ്റി തട്ടിപ്പ്. ഒരു ഫെർട്ടിലിറ്റി ഡോക്ടറുടെ ഭാഗത്തുനിന്നുള്ള പരാജയമാണ്. ഫെർട്ടിലിറ്റി പ്രശ്നങ്ങൾ പരിഹരിക്കുന്നതിന് അസിസ്റ്റഡ് പ്രത്യുത്പാദന സാങ്കേതികവിദ്യ (കല) ഉപയോഗിക്കുന്ന സന്ദർഭത്തിൽ ഇത് സാധാരണയായി സംഭവിക്കുന്നു.
കൂടുതൽ വിശാലമായി, പ്രത്യുൽപാദന പ്രശ്‌നങ്ങൾ പരിഹരിക്കുന്നതിന് ആളുകൾ സഹായകരമായ പ്രത്യുത്പാദന സാങ്കേതികവിദ്യ ഉപയോഗിക്കുമ്പോൾ ഉണ്ടാകുന്ന അവസരങ്ങൾ ഡോക്ടർമാരും മറ്റ് മെഡിക്കൽ പ്രൊഫഷണലുകളും ചൂഷണം ചെയ്യുന്ന സന്ദർഭങ്ങളിലും സമ്മതമില്ലാതെ ദാതാക്കളുടെ അണ്ഡങ്ങൾ ഉപയോഗിക്കുന്ന സന്ദർഭങ്ങളിലും ഈ പദം ഉപയോഗിക്കുന്നു. ഇത് ഇൻഷുറൻസ്, അനാവശ്യ നടപടിക്രമങ്ങൾ, അണ്ഡമോഷണം, ഫെർട്ടിലിറ്റി ട്രീറ്റ്‌മെന്റുമായി ബന്ധപ്പെട്ട മറ്റ് പ്രശ്‌നങ്ങൾ എന്നിവ ഉൾപ്പെടുന്ന വിവിധ തരത്തിലുള്ള തട്ടിപ്പുകൾക്ക് കാരണമായേക്കാം.
യുലി ഡാനിയേൽ
യുലി ഡാനിയേൽ എന്ന യുലി മാർക്കോവിച്ച് ഡാനിയേൽ (Russian: Ю́лий Ма́ркович Даниэ́ль; IPA: [ˈjʉlʲɪj ˈmarkəvʲɪtɕ dənʲɪˈelʲ] ( listen); November 15, 1925 — December 30, 1988) എഴുത്തുകാരനും കവിയും വിവർത്തകനും രാഷ്ട്രീയതടവുകാരനും ആയിരുന്നു. അദ്ദേഹം നിക്കൊളാഇ അർഷാക്ക് എന്ന തൂലികാനാമത്തിലാണ് എഴുതിയിരുന്നത്.
മിനിക്കഥ
കഥയുടെ ചെറിയ രൂപമാണ് മിനിക്കഥ.
മലയാളത്തിൽ
1960-കളിലാണ് മലയാളത്തിൽ മിനിക്കഥ പ്രചാരത്തിലാകുന്നത്. ടി.ആറിന്റെ മിനിക്കഥകൾ അക്കാലത്ത് ലിറ്റിൽ മാഗസിനുകളിൽ തുടരെ പ്രസിദ്ധീകരിച്ചിരുന്നു. തൃശൂരിൽ നിന്നും പി.കെ.എ. റഹീം-സച്ചിദാനന്ദൻ കൂട്ടുകെട്ടിൽ പുറത്തിറക്കിയിരുന്ന ജ്വാല എന്ന മാസികയിലാണ് അദ്ദേഹത്തിന്റെ കൂടുതൽ മിനിക്കഥകളും വന്നിരുന്നത്. ഗോയൂഥികം, കാന്ദിശീകൻ, ഞാനൊന്നുറങ്ങട്ടെ, പണ്ടാരത്തിൽ ചേറു, ഒരു പ്രേമകഥ എന്നിവയാണ് അക്കാലത്ത് ജ്വാലയിൽ പ്രസിദ്ധീകരിച്ചിരുന്ന ടി.ആറിന്റെ ചില മിനിക്കഥകൾ.
കുറിപ്പുകൾ
മൗനപ്പതിപ്പ്, ക്ഷോഭപ്പതിപ്പ്, വിദ്യാഭ്യാസപ്പതിപ്പ്, ഖസാക്ക്പതിപ്പ്, മരണപ്പതിപ്പ് എന്നിങ്ങനെ 12 ലക്കങ്ങളിലായി ഇറങ്ങിയ ലിറ്റിൽ മാഗസിനാണ് ജ്വാല.
കെരൻഗാസ് വനം
ബോർണിയോ ദ്വീപിൽ കാണപ്പെടുന്ന ഒരു തരം ഈർപ്പം നിറഞ്ഞ ഉഷ്ണമേഖലാ വനങ്ങൾ ആണ് കെരൻഗാസ് വനം (സുന്ദലാൻറ് ഹെൽത്ത് ഫോറസ്റ്റ്). ബോർണിയോയുടെ പടിഞ്ഞാറൻ വനങ്ങളായ ഇവ ബ്രൂണൈ, ഇൻഡോനേഷ്യ, മലേഷ്യ എന്നീ രാജ്യങ്ങൾക്കും അതുപോലെ ബെലിടങ്, ബാങ്ക എന്നീ ഇന്തോനേഷ്യൻ ദ്വീപുകൾക്കും ഇടയിൽ സ്ഥിതി ചെയ്യുന്നു. "അരി വളരുവാൻ കഴിയാത്ത ഭൂമി" എന്നർത്ഥം വരുന്ന കേരെൻഗാസ് എന്ന പദം ഇബാൻ ഭാഷയിൽ നിന്നും വന്നതാണ്.
പുറം കണ്ണികൾ
വർഗ്ഗം:ബോർണിയോ
റോഡാ കമ്പനിയുടെ ആയുധമോഷണസംഭവം
1916 ഓഗസ്റ്റ് 26 ന് ബ്രിട്ടീഷ് ഇന്ത്യയിലെ കൊൽക്കത്തയിൽ വെച്ച് റോഡാ കമ്പനിയുടെ ആയുധം മോഷണസംഭവം നടന്നു. ബംഗാളിലെ വിപ്ലവ സംഘടനയായ ജുഗാന്തർ വിഭാഗം അംഗമായ അനുശീലൻ സമിതി അംഗങ്ങൾ, കസ്കറ്റ്, തോക്ക്, ഡീലറുടെ മിസ്സർ പിസ്റ്റളുകൾ, മെക്കാനിർഡ് റോഡ, കോംപാറ്റിന്റെ തോക്ക് എന്നിവ കടത്തിയത്. കസ്റ്റംസ് ഹൌസിൽ നിന്നും കമ്പനിയുടെ ഗോഡൌണിൽ നിന്നും യാത്രക്കാർക്ക് ആയുധം കൊള്ളയടിക്കൽ സാധിച്ചു. "ഏറ്റവും വലിയ പകൽ കൊള്ള " എന്നാണ് ദി സ്റ്റേറ്റ്സ്മാൻ വിശേഷിപ്പിച്ചത്. തുടർന്നുവന്ന വർഷങ്ങളിൽ ബംഗാളിൽ ദേശീയ അതിക്രമങ്ങൾക്കെതിരെയുള്ള മിക്ക കേസുകളുമായി പിസ്റ്റളും സ്ഫോടകവസ്തുക്കളും ബന്ധപ്പെട്ടിരുന്നു. 1922 ആയപ്പോഴേക്കും മോഷ്ടിക്കപ്പെട്ട ആയുധങ്ങൾ മിക്കവയും പോലീസ് കണ്ടെടുത്തു.
മോഷണം
കൽക്കത്തയിലെ വാൻനിറ്റാറൗറിലുള്ള റോയിൽ സ്ഥിതി ചെയ്യുന്ന ഒരു ബ്രിട്ടീഷ് ഉടമസ്ഥതയിലുള്ള ഒരു തോക്ക് കമ്പനിയിരുന്നു റോഡാ ആൻഡ് കോ. അനുശീലൻ സജീവ പ്രവർത്തകനായ ഹാബു എന്നറിയപ്പെടുന്ന ശ്രീഷ് ചന്ദ്ര മിത്ര, 1914 ഓഗസ്റ്റ് മാസത്തിൽ ആയുധങ്ങളും സ്ഫോടകവസ്തുക്കളും ഒരു പ്രധാന ആയുധക്കമ്പനിയെ കമ്പനിയിലേക്ക് കൊണ്ടുപോകുന്നതിനെക്കുറിച്ച് ബോധമുണ്ടായിരുന്നു. അനുകുൽ മുഖർജി യുടെ നേതൃത്വത്തിലുള്ള ജുഗന്തർ അംഗങ്ങൾ 1914 ഓഗസ്റ്റ് 24 ന് കൊൽക്കത്തയിലെ ബൌബസാർ നഗരസഭയിൽ വച്ച് കണ്ടുമുട്ടി. യോഗത്തിൽ പങ്കെടുത്തവരിൽ ഒരാൾ നരേൻ ഭട്ടാചാര്യ ആയിരുന്നു. 26 ആഗസ്റ്റ് ഹീസ്റ്റ് തീയതി ആയി നിശ്ചയിച്ചു.
പരിണതഫലങ്ങൾ
ആയുധസംഘത്തിന്റെ മോഷണം വാർത്തയായിത്തീർന്നു. 1914 ഓഗസ്റ്റ് 30-ന് സ്റ്റേറ്റ് സ്റ്റേറ്റ്സ്മാൻ അതിന്റെ എഡിറ്ററിൽ ""ഏറ്റവും വലിയ പകൽ കൊള്ള " എന്നാണ് ദി സ്റ്റേറ്റ്സ്മാൻ വിശേഷിപ്പിച്ചത്. 1914 സെപ്തംബറിലാണ് ഹരിദാസ് ദത്ത അറസ്റ്റിലായത്. കാളിദാസ് ബസു, ഭുജംഗ ധർ, ഗിരീന്തനാഥ് ബാനർജി എന്നിവരോടൊപ്പമാണ് ഹരിദാസ് ദത്ത യെ അറസ്റ്റ് ചെയ്തത്. തുടർന്നുള്ള വർഷങ്ങളിൽ ഈ ആയുധങ്ങൾ ബംഗാൾ എന്നിവിടങ്ങളിലെ ഭൂരിഭാഗം വിപ്ലവ കുറ്റങ്ങൾക്കും 1917 വരെ ബന്ധപ്പെട്ടിരുന്നു.1922 ആയപ്പോഴേക്കും മോഷ്ടിക്കപ്പെട്ട ആയുധങ്ങൾ മിക്കവയും പോലീസ് കണ്ടെടുത്തു.
അനുസ്മരണ
ബാനർജി, ദത്ത, ബിപിൻ ബിഹാരി ഗാംഗുലി എന്നിവരോടൊപ്പം മോഷണം പ്ലാൻ തയ്യാറാക്കിയ പ്രണബ് എന്നിവരുടെ പ്രതിമകൾ ഇന്നത്തെ കൊൽക്കത്തയിൽ മോണോങ്ക ലേനിൽ സ്ഥാപിച്ചിട്ടുണ്ട്.
അധിക വായനയ്ക്ക്
വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ വർഗ്ഗം:1916 വർഗ്ഗം:ഓഗസ്റ്റ് 26
വഴിതെറ്റിവന്ന മാലാഖ (നോവൽ)
വഴിതെറ്റിവന്ന മാലാഖ, മലയാളത്തിലെ ജനപ്രിയസാഹിത്യകാരനായിരുന്ന മുട്ടത്തുവർക്കി യുടെ ഒരു നോവലാണ്. 1959 ൽ ഡി.സി. ബുക്സ് ഈ നോവൽ പുസ്തകരൂപത്തിൽ പ്രസിദ്ധീകരിച്ചു.
കഥാസാരം.
ദരിദ്രനും എന്നാൽ വളരെ അഭിമാനിയുമായ കല്ലുവെട്ടുകാരൻ പപ്പുവിന്റെ സുന്ദരിയായ മകളാണ് ഭവാനി. അവൾ നാട്ടിലെ കള്ളനും കൊള്ളരുതാത്തവനുമായി ഗോപലന്റെ മകനായ ഗോവിന്ദനോട് സ്നേഹം തോന്നുന്നു. സാഹചര്യങ്ങളുടെ സമ്മർദ്ദത്താലാണ് ഗോവിന്ദൻ തെമ്മാടിയായി മാറുന്നത്. അയാളെ നന്മയിലേയ്ക്കു നയിക്കുവാൻ സാധിക്കുമെന്നുള്ള ഉറച്ച വിശ്വാസം ഭവാനിക്കുണ്ടായിരുന്നു. ഗ്രാമത്തിൽ ഒരു നല്ലവനായ ഡോക്ടറുണ്ട്. ഗോവിന്ദനെ മാറ്റിയെടുക്കാനുള്ള പ്രയത്നത്തിന് ഡോക്ടറുടെ സഹായവും ഭവാനിക്കു ലഭിക്കുന്നു. ഭവാനി ഗോവിന്ദനെ പ്രണയിക്കുന്നത് പപ്പുവിന് ഇഷ്ടമല്ല. ഭവാനിയെ ഗോവിന്ദനു വിവാഹം കഴിപ്പിച്ചുകൊടുക്കാനും അയാൾ സന്നദ്ധനല്ല. ഡോക്ടറും ഭവാനിയുമായുള്ള സൌഹൃദം നാട്ടിൽ അപവാദം പ്രചരിക്കുവാൻ‌ ഇടയാക്കുന്നു. ഇതു പ്രചരിപ്പിക്കുന്നതിൽ ഗോവിന്ദനു ഭാഗഭാക്കായി. അയാൾ ഭവാനിയെ ഒരു ശത്രുവിനെപ്പോലെ പരിഗണിക്കുന്നു. പക്ഷേ ഗോവിന്ദനെ വെറുക്കുവാൻ ഭവാനിക്കാകുമായിരുന്നില്ല. അപവാദ പ്രചരണത്തിനു ശേഷവും അവൾ ഡോക്ടറുടെ സഹായം തേടിയിരുന്നു. ഡോക്ടറുടെ ആശുപത്രിയിലെ ഒരു നഴ്സാണ് സരസ. സരസയ്ക്കു ഡോക്ടറോട് അനുരാഗം തോന്നുന്നു. എന്നാൽ ഈ ബന്ധത്തിന് ഡോക്ടർ അനുകൂലമല്ല. അവൾ ഡോക്ടറുടെ ശത്രുവായി മാറുകയും ചെയ്തു. ഡോക്ടറെ ഉപദ്രവിക്കുന്ന കാര്യത്തിൽ അവൾ ഗോവിന്ദനെ ഒപ്പം കൂട്ടി. താമസിയാതെ സരസ ജോലിയിൽനിന്നു പിരിച്ചു വിടപ്പെട്ടു. ഡോക്ടർ ദിവാകരനോടും ഭവാനിയോടുമുള്ള വൈരാഗ്യത്തിന്റെ പേരിൽമാത്രം ഗോവിന്ദൻ സരസയെ വിവാഹം കഴിക്കുന്നു. വിധിയുടെ വിളയാട്ടത്തിൽ ഭവാനിയ്ക്കു ഡോക്ടറുടെ വീട്ടിൽ അഭയം തേടേണ്ട സാഹചര്യമുണ്ടാകുന്നു. അതിനിടെ ഗോവിന്ദൻ കൊലചെയ്യപ്പെടുന്നു. മരിക്കുന്നതിന് മുമ്പ് അയാൾ തന്റെ തെറ്റുകളിൽ പശ്ചാത്തപിക്കുകയും ഭവാനിയോട് മാപ്പപേക്ഷിക്കുയും ചെയ്യുന്നു.
ഡോക്ടർ ദിവാകരൻ മുൻകയ്യെടുത്ത് ഭവാനിയുടെ കല്ല്യണത്തിനുള്ള ഒരുക്കങ്ങൾ ചെയ്യുന്നു. എന്നാൽ നാട്ടിൽ പരന്ന അപവാദങ്ങളുടെ ഫലമായി വിവാഹത്തിന്റെ മുഹൂർത്തത്തിൽ വരൻ എത്തിച്ചേരുന്നില്ല. ഈ അപമാനകരമായി സാഹചര്യത്തിൽനിന്ന് ഭവാനിയേയും കുടുംബത്തേയും രക്ഷിക്കുവാൻ ഡോക്ടർ ദിവാകരൻ ഭവാനിയുടെ കഴുത്തിൽ താലികെട്ടുന്നു. ജാതിയുടെയും മതത്തിന്റെയും വേർതിരിവുകൾക്ക് മുട്ടത്തുവർക്കിയുടെ നോവലുകളിൽ സ്ഥാനമില്ല. പകരം മനുഷ്യന്റെ ഹൃദയബന്ധങ്ങളാണ് നോവലുകളിൽ മുന്നിട്ടുനിൽക്കുന്നത്.
അവലംബം
വർഗ്ഗം:മലയാളം നോവലുകൾ വർഗ്ഗം:മുട്ടത്തുവർക്കിയുടെ നോവലുകൾ
കാസ്ട്രീസ്
കരീബിയൻ കടലിലെ ദ്വീപ് രാജ്യമായ സെയ്ന്റ് ലൂസിയയുടെ തലസ്ഥാനമാണ് കാസ്ട്രീസ് (Castries, ഇവിടത്തെ ജനസംഖ്യ ഏകദേശം 20,000 ആണ്.
1979-ൽ സാമ്പത്തികശാസ്ത്രത്തിനുള്ള നോബൽ സമ്മാനം ലഭിച്ച ആർതർ ലൂയിസ്, 1992-ൽ സാഹിത്യത്തിനുള്ള നോബൽ സമ്മാനം ലഭിച്ച ഡെറെക് വാൽകോട്ട് എന്നിവരുടെ ജന്മദേശമാണ് കാസ്ട്രീസ്.
അവലംബം
വർഗ്ഗം:വടക്കേ അമേരിക്കയിലെ തലസ്ഥാനങ്ങൾ
നിയന്ത്രിത അണ്ഡാശയ ഹൈപ്പർ സ്റ്റിമുലേഷൻ
ഒന്നിലധികം അണ്ഡാശയ ഫോളിക്കിളുകൾ വഴി അണ്ഡോത്പാദനം പ്രേരിപ്പിക്കുന്നതിന് ഫെർട്ടിലിറ്റി മരുന്നുകളുടെ ഉപയോഗം ഉൾപ്പെടുന്ന സഹായ പുനരുൽപാദനത്തിൽ ഉപയോഗിക്കുന്ന ഒരു സാങ്കേതികതയാണ് നിയന്ത്രിത ഓവറിയൻ ഹൈപ്പർ സ്റ്റിമുലേഷൻ. ഇൻ വിട്രോ ഫെർട്ടിലൈസേഷനിൽ (ഐവിഎഫ്) ഉപയോഗിക്കുന്നതിന് ഓസൈറ്റ് വീണ്ടെടുക്കൽ (അണ്ഡ ശേഖരണം) വഴി ഈ ഒന്നിലധികം ഫോളിക്കിളുകൾ പുറത്തെടുക്കാം, അല്ലെങ്കിൽ അണ്ഡോത്പാദനത്തിന് സമയം നൽകാം, ഇത് സൂപ്പർ ഓവുലേഷനായി മാറുന്നു, ഇത് സാധാരണയേക്കാൾ വലിയ അണ്ഡങ്ങളുടെ അണ്ഡോത്പാദനമാണ്. പൊതുവെ കുറഞ്ഞത് രണ്ട് എന്ന അർത്ഥത്തിൽ. അണ്ഡോത്പാദന ഫോളിക്കിളുകൾ വിവോയിൽ ബീജസങ്കലനം നടത്തുമ്പോൾ, പ്രകൃതിദത്തമായോ കൃത്രിമമായോ ബീജസങ്കലനം നടത്തുമ്പോൾ, ഒന്നിലധികം ഗർഭധാരണത്തിനുള്ള സാധ്യത വളരെ കൂടുതലാണ്.
പ്രതികരണ പ്രവചനം
അണ്ഡോത്പാദനം തടയുന്നതിനുള്ള പ്രോട്ടോക്കോളും ഹൈപ്പർസ്‌റ്റിമുലേഷനുപയോഗിക്കുന്ന മരുന്നിന്റെ അളവും പ്രതികരണ പ്രവചകർ നിർണ്ണയിക്കുന്നു. അണ്ഡാശയ കരുതൽ അടിസ്ഥാനമാക്കിയുള്ള പ്രതികരണ പ്രവചനം ഗണ്യമായി ഉയർന്ന തത്സമയ ജനനനിരക്കുകളും കുറഞ്ഞ മൊത്തത്തിലുള്ള ചെലവുകളും കൂടുതൽ സുരക്ഷയും നൽകുന്നു.
നിയാൻഡർതാൽ മനുഷ്യൻ
ജർമമനിയിലെ നിയാൻഡർതാൽ താഴ്വരയിൽ നിന്നും 1856-ൽ നിയാൻഡർതാൽ മനുഷ്യന്റെ ആദ്യ ഫോസിൽ കണ്ടെടുത്തു. 50000 മുതൽ 30000 വർഷം വരെ ജീവിച്ചിരുന്നതായി കണക്കാക്കപ്പെടുന്നു. നായാടാനും നായാടിക്കിട്ടിയ ജീവികളെ കീറിമുറിക്കാനും സഹായകമായ തരത്തിലുള്ള ആയുധങ്ങളും തീയും ഉപയോഗിച്ചിരുന്നതായി കണ്ടെത്തിയിട്ടുണ്ട്. ആധുനിക മനുഷ്യനും നിയാൻഡർതാൽ മനുഷ്യനും 50000 വർഷങ്ങൾക്ക് മുമ്പുതന്നെ വഴിപിരിഞ്ഞതായി ഡി. എൻ. എ പഠനങ്ങൾ സൂചിപ്പിക്കുന്നു.
മെറ്റാക്രിട്ടിക്
മെറ്റാക്രിട്ടിക് എന്നത് ചലച്ചിത്രങ്ങളുടെയും ആൽബങ്ങളുടെയും ഗെയിമുകളുടെയും നിരൂപണങ്ങൾ ശേഖരിക്കുന്ന ഒരു വെബ്സൈറ്റാണ്.
പുറത്തേക്കുള്ള കണ്ണികൾ
വർഗ്ഗം:വെബ്സൈറ്റുകൾ വർഗ്ഗം:ഓൺലൈൻ ചലച്ചിത്ര ഡാറ്റാബേസുകൾ
അന്നപൂർണി സുബ്രഹ്മണ്യം
ഇന്ത്യയിലെ ഒരു പ്രമുഖ വനിതാ ശാസ്ത്രജ്ഞയാണ് അന്നപൂർണി സുബ്രഹ്മണ്യം( ഇംഗ്ലീഷ്: Annapurni Subramaniam). വാനനിരീക്ഷണ ശാസ്ത്ര മേഖലയിലാണ് ഇവർ പ്രവർത്തിക്കുന്നത്. ബെംഗളൂരുവിലെ ഇന്ത്യൻ ഇൻസ്റ്റിറ്റിയൂട്ട് ഓഫ് അസ്‌ട്രോഫിസിക്‌സിൽ ശാസ്ത്രജ്ഞയായി ജോലി ചെയ്യുന്നു. നക്ഷത്ര ക്ലസ്റ്ററുകൾ, താരാപഥങ്ങളിലെ പരിണാമവും നിവാസികളും മഗെല്ലനിക് മേഘങ്ങൾ എന്നിവയെ കുറിച്ചുള്ള പഠനങ്ങളാണ് പ്രധാന മേഖല.
ഔദ്യോഗിക ജീവിതം
1990 മുതൽ 1996 വരെ ഇന്ത്യൻ ഇൻസ്റ്റിറ്റിയൂട്ട് ഓഫ് അസ്‌ട്രോഫിസിക്‌സിൽ റിസർച്ച് ഫെലോ. 1998ൽ പോസ്റ്റ് ഡോക്ടറൽ ഫെലോ ആയി. നിലവിൽ ഇന്ത്യൻ ഇൻസ്റ്റിറ്റിയൂട്ട് ഓഫ് അസ്‌ട്രോഫിസിക്‌സിൽ ശാസ്ത്രജ്ഞയായി സേവനം ചെയ്യുന്നു. ഇന്റർനാഷണൽ അസ്‌ട്രോണമിക്കൽ യൂനിയനിൽ സജീവ അംഗമാണ്.
ഗവേഷണ മേഖല
അവരുടെ പ്രസിദ്ധീകരണങ്ങൾ ഇവിടെ കാണാം[Astronomy Database
അവലംബം
വർഗ്ഗം:ഇന്ത്യൻ ബഹിരാകാശ ശാസ്ത്രജ്ഞർ വർഗ്ഗം:കേരളീയരായ സ്ത്രീ ശാസ്ത്രജ്ഞർ
മിയാവാക്കി
ചുരുങ്ങിയ സ്ഥലത്ത് കൃത്യമാമായി നിർമ്മിച്ചെടുക്കുന്ന വനമാണ് മിയാവാക്കി.പ്രശസ്ത ജപ്പാനീസ് സസ്യശാസ്ത്രജ്ഞൻ പ്രൊഫസർ അകിറ മിയാവാക്കി 1970-ൽ വികസിപ്പിച്ചെടുത്ത വന നിർമ്മാണ മാതൃകയാണിത്. കാലാവസ്ഥ വ്യതിയാനത്തെ തടയാൻ ഇത്തരം വനങ്ങൾക്ക് കഴിയുമെന്നാണ് വിലയിരുത്തൽ. ''മൂന്ന് വർഷം കൊണ്ട് മരങ്ങൾക്ക് 30 അടി ഉയരം,20 വർഷത്തിനുള്ളിൽ 100 വർഷം പഴക്കമുള്ള മരത്തിന്റെ രൂപം'' ഇതാണ് മിയാവാക്കിയുടെ മാസ്മരികത.
തിരുവനന്തപുരം ജില്ലയിലെ കനകക്കുന്നിലുണ്ട് മിയാവാക്കി. 5 സെൻറ്റിൽ 120 ഇനങ്ങളിൽ പെട്ട അഞ്ഞൂറോളം ചെടികൾ സംസ്ഥാനത്തെ പൊതുസ്ഥലത്ത് വച്ച് പിടിപ്പിച്ചിട്ടുണ്ട്.
അവലംബം
വർഗ്ഗം:വനങ്ങൾ
ആർ. വാസുദേവൻ പോറ്റി
സംസ്കൃത പണ്ഡിതനും അധ്യാപകനുമായിരുന്നു '''ആർ. വാസുദേവൻ പോറ്റി''' (31 ജൂലൈ 1924 - 2 മേയ് 2021). നിരവധി ഗ്രന്ഥങ്ങൾ രചിച്ചിട്ടുണ്ട്.
ജീവിതരേഖ
1924-ലെ കർക്കടകവാവ് ദിവസം കർണാടകയിലെ മംഗലാപുരത്തിനടുത്ത് കൊക്കടയിൽ, രാമൻ പോറ്റിയുടെയും കാവേരി അമ്മാളുടെയും മകനായി ജനിച്ച പോറ്റി, പഠിച്ചതും വളർന്നതും കേരളത്തിലായിരുന്നു. തിരുവനന്തപുരത്തെ ശ്രീകണ്ഠേശ്വരം മഹാദേവക്ഷേത്രത്തിലെ മേൽശാന്തിയായിരുന്നു ഇദ്ദേഹത്തിന്റെ അച്ഛൻ. തിരുവനന്തപുരം ഗവൺമെന്റ് സംസ്‌കൃത കോളേജിൽ നിന്നും മഹാമഹോപാദ്ധ്യായ ബിരുദം നേടിയ ഇദ്ദേഹം പിന്നീട് സംസ്‌കൃത വ്യാകരണത്തിലും ഹിന്ദിയിലും എം എ ബിരുദം കരസ്ഥമാക്കിയിട്ടുണ്ട്. വിവിധ കോളേജുകളിൽ സംസ്‌കൃതം വേദാന്തം അധ്യാപകനായും സേവനമനുഷ്ഠിച്ചു. 1984-ൽ സർവീസിൽ നിന്ന് വിരമിച്ചു.
കാലടി ശ്രീ ശങ്കരാചാര്യ സംസ്‌കൃത സർവകലാശാലയിലെ വേദാന്തവിഭാഗം പ്രൊഫസർ, ഫാക്കൽറ്റി ഡീൻ, വർക്കല ശിവഗിരി ബ്രഹ്മവിദ്യാലയത്തിലെ വേദാന്തം പ്രൊഫസർ, ആലുവാ ചിന്മയാ ഇന്റർനാഷണൽ സെന്ററിലെ ഓണററി വിസിറ്റിംഗ് പ്രൊഫസർ യു.ജി.സിയുടെ വിവിധ അക്കാദമിക്ക് സ്റ്റാഫ് കോളേജുകളിലെ വിസിറ്റിംഗ് ഫാക്കൽറ്റി എന്നീ നിലകളിൽ പ്രവർത്തിച്ചിട്ടുണ്ട്. സംസ്‌കൃതത്തിലെ വ്യാകരണ വേദാന്ത വിഭാഗങ്ങളിൽ നിരവധി ഗ്രന്ഥങ്ങൾക്ക് പോറ്റി വ്യാഖ്യാനം തയ്യാറാക്കിയിട്ടുണ്ട്. കേരള സർക്കാരിന്റെ സർവ വിജ്ഞാനകോശം ഇൻസ്റ്റിറ്റ്യൂട്ടിലും സ്‌കൂൾ പാഠപുസ്തക സമിതിയിലും പ്രവർത്തിച്ചു. കേന്ദ്ര സാഹിത്യ അക്കാദമിയുടെ സംസ്‌കൃത ഉപദേശക സമിതിയിലും അംഗമായിരുന്നു. ദീർഘകാലം സംസ്കൃഭാരതി രക്ഷാധികാരിയായി പ്രവർത്തിച്ചു. 2021 മേയ് രണ്ടിന് തിരുവനന്തപുരത്തെ വസതിയിൽ വച്ച് പോറ്റി അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ കരമന ബ്രാഹ്മണസമുദായം ശ്മശാനത്തിൽ സംസ്കരിച്ചു.
അവലംബം
വർഗ്ഗം:സംസ്കൃതപണ്ഡിതർ വർഗ്ഗം:1924-ൽ ജനിച്ചവർ വർഗ്ഗം:2021-ൽ മരിച്ചവർ വർഗ്ഗം:ജൂലൈ 31-ന് ജനിച്ചവർ വർഗ്ഗം:മേയ് 2-ന് മരിച്ചവർ
നീണ്ടകണ്ണൻ സ്രാവ്
കടൽ വാസിയായ ഒരു മൽസ്യമാണ് നീണ്ടകണ്ണൻ സ്രാവ്  അഥവാ '''Sliteye Shark. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്.
പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. കുട്ടികൾക്ക് അമ്മയുടെ ഗർഭപാത്രവുമായി പൊക്കികൊടി ബന്ധം ഉണ്ട് ഇവയിൽ.
കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ് ,
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ